Kekal Mulus, Berseri Di Pagi Raya Dengan Kiehl’s

APABILA tiba musim perayaan, pasti ramai sudah mula sibuk mempersiapkan pakaian, kuih-muih dan duit raya.

Namun, bagaimana pula dengan penampilan wajah?

Wajah yang kelihatan lesu dan kusam akan menjejaskan penampilan anda di pagi raya sekali gus mengurangkan keyakinan diri ketika berdepan khalayak.

Justeru, penjagaan kulit wajah amat penting dan tidak sepatutnya diabaikan walaupun ketika sedang bergembira menikmati musim perayaan.

Sebagai sebuah syarikat yang menawarkan pelbagai rangkaian produk penjagaan kulit, Kiehl’s memperkenalkan dua produk dengan formula yang dikuasakan oleh alam semula jadi dan sains bagi mengekalkan kulit wajah yang cantik, sihat, mulus, gebu di pagi raya.

Antaranya adalah produk Kiehl’s Clearly Corrective Dark Spot Solution yang dirumus dengan formula Activated C, White Birch Extract dan Peony Extract yang mampu mencerahkan kulit muka dan menjadikan tona kulit kelihatan lebih sekata dengan penggunaan harian yang berterusan.

Ia terbukti secara klinikal membantu mengurangkan hiperpigmentasi sebanyak 49 peratus dan warna bintik-bintik gelap sebanyak 39 peratus, serta kesan selepas jerawat sebanyak 27 peratus.

Activated C merupakan vitamin C yang terkenal dengan sifat anti-penuaan yang luar biasa untuk menghilangkan bintik-bintik gelap dan mencerahkan kulit.

Ia juga membantu meningkatkan kejelasan kulit, mengimbangi tona kulit yang tidak sekata dan tekstur yang betul dari semasa ke semasa.

White Birch Extract bahan yang berasal daripada gula, membantu mengekalkan penghidratan dan menyekatakan tona kulit.

Akhir sekali, Peony Extract ialah antioksidan kuat yang melindungi kulit daripada kerosakan radikal bebas, menghalang pembentukan bintik-bintik gelap dan warna kulit kusam pada masa hadapan.

Untuk lebih efektif boleh tambahkan dengan rutin penjagaan kulit “Morning C Night A”.

Pengguna boleh menggunakan produk mengandungi Vitamin C pada sebelah pagi dan produk mengandungi A untuk kulit lebih cerah berseri.

Seperti diketahui umum, retinol merupakan antara bahan penjagaan kulit yang popular dalam produk penjagaan wajah untuk menangani tanda penuaan.

Oleh itu, Kiehl’s memperkenalkan produk Kiehl’s Retinol Skin Renewing Daily Micro-Dose Serum dengan Ceramides and Peptide yang dapat membantu pengguna mengurangkan kedutan, garis halus, menyekatakan tona kulit dan mengecilkan pori.

Diformulakan daripada Pure Retinol, Ceramides dan Peptide, produk serum Kiehl’s ini juga mampu membuatkan kulit muka kelihatan lebih sihat, licin, lembut dan anjal.

Selain retinol dan ceramide tulen, ia juga didorong oleh peptida sebagai tambahan kepada retinol tulen dan ceramide untuk membantu pengguna mengekalkan kesan reparatif retinol.

Dengan setiap penggunaan, kulit baharu segar menyerap jauh ke dalam lapisan tengah kulit untuk membantu meningkatkan pengeluaran elastin dan kolagen sekali gus membuatkan kulit tampak anjal.

Tambahan, produk ini sangat disyorkan untuk pengguna yang baru menggunakan produk retinol buat kali pertama serta mereka yang mempunyai kulit sensitif yang mungkin mengalami ketidakselesaan kulit.

Untuk memaksimumkan manfaat Kiehl’s Retinol Skin Renewing Daily Micro-Dose Serum dengan Ceramides and Peptide, pengguna juga boleh mempertimbangkan menggunakannya bersama produk Kiehl’s yang lain.

Sempena Aidilfitri tidak lama lagi, Kiehl’s akan memberi sampel percuma untuk meningkatkan lagi seri wajah anda di pagi raya.

Dapatkan sampel percuma di kedai fizikal Kiehl’s serta lawati Pop-Up Raya di IOI City Mall pada 11 April sehingga 23 April, dan SOGO pada 17 April sehingga 30 April untuk mendapatkan tawaran eksklusif.

Untuk sebarang maklumat lanjut mengenai produk yang ditawarkan sila layari https://www.kiehls.com.my/.


10 Alasan Kenapa Backpacker Mesti Travel Ke India

Nota Editor: 10 sebab kenapa India adalah lesen backpackers dunia ini telah dikongsikan oleh Abrar Haron, seorang pelajar Universiti Yarmouk, Jordan. Abrar telah travel ke India sebanyak 2 kali bagi tujuan foodpacker (food hunting).

Jika Krabi sinonim sebagai lesen backpackers bagi rakyat Malaysia, tidak keterlaluan kami mengatakan India adalah lesen backpackers sedunia. Setelah beberapa kali ber-backpacking ke India dan beberapa negara lain, berikut sebab mengapa kami meletakkan India sebagai lesen backpackers sedunia.

1. 3 lokasi menarik di India hampir sama dengan di 3 negara lain

Anda ingin mengembara ke seluruh pelosok dunia tetapi tidak bersedia membelanjakan wang yang banyak? Anda ingin bermain ski hari ini, kemudian keesokan hari mengembara di padang pasir, dan seterusnya mendaki gunung hijau tetapi tidak bersedia terbang ke negara berlainan?

Anda tidak perlu ke Switzerland untuk melihat pergunungan Alps. India menawarkan pergunungan Himalaya yang indah di Kashmir. Anda tidak perlu ke Dubai untuk desert safari, padang pasir di Rajasthan juga tidak kurang hebatnya. Niagara Falls di Canada atau USA? Chitrakote Waterfalls di Chhattisgarh sudah cukup memukau mata.

Persediaan pertama untuk mengelilingi dunia adalah dengan melawat India.

Antara ciri para backpackers adalah ingin mengembara jimat dan semurah mungkin. Kita mencari jalan dan menyusun strategi kreatif bagi mengurangkan kos ringgit yang dikeluarkan. Dan semua itu boleh kita dapati di India.

Hotel penginapannya murah, makanannya murah, pengangkutannya murah, tiket keretapi, pakaian, fabrik, cenderahati; segalanya murah di India. Anda seakan menjadi jutawan dalam sekelip mata.

Murah dan berbaloi itu dua perkataan yang berbeza makna. Boleh jadi sesuatu itu murah, tetapi tidak berbaloi. Dan boleh jadi sesuatu itu berbaloi, tetapi harganya tidaklah murah. Ini membawa kepada hujah ketiga kami tentang mengapa India adalah ‘lesen’ backpackers sedunia.

‘To travel is to discover that everyone is wrong about other countries’ – Aldous Huxley

Mungkin ramai yang beranggapan bahawa bayaran kepada sesuatu yang murah adalah ketidak-sempurnaan, perkhidmatan yang teruk, dan kekotoran.

Tanggapan pertama kebanyakan orang sebaik sahaja mendengar negara India adalah hotel murah yang kotor, jalan yang dipenuhi najis haiwan, makanan tepi jalan yang tidak bersih dan mayat manusia hanyut di sungai.

Helloo..Kita bukan di zaman 80an atau 90an lagi. Kita di zaman segalanya bergerak membangun dengan laju. India juga tidak terlepas dari pembangunan dunia dan kemajuannya.

Disebabkan pelacongan menjadi salah satu daripada sumber pendapatan rakyat India, maka mereka cuba memberi yang terbaik kepada kita. Sejak kebelakangan ini, hotel-hotel murah yang sebelum ini kotor dan tidak terurus terpaksa bersaing dan mengikut arus kemodenan dan ketamadunan.

Persaingan yang semakin hebat menyebabkan harga pasaran semakin murah dan perkhidmatan yang diberikan bertambah baik.

Baca: Bagaimana Warga India Membuat Protes Terhadap Syarikat Gergasi Yang Membuat Pencemaran

Foodpackers adalah gabungan perkataan ‘food’ dan ‘backpackers’. Ianya sebuah konsep mengembara yang baru diperkenalkan dan semakin mendapat tempat di hati masyarakat Malaysia.

Secara umumnya mereka ini adalah golongan yang mengembara untuk merasa makanan tempatan sesebuah negara. Mereka sentiasa percaya bahawa salah satu cara yang paling berkesan untuk mendalami budaya sesebuah negara adalah melalui makanannya.

Sebagai negara besar yang mempunyai 28 buah negeri, India menyimpan 1001 jenis makanan untuk dirasa. Setiap negeri menawarkan makanan yang berbeza, rasa yang tersendiri dan kaedah masakan yang pelbagai.

Makanan India juga turut berevolusi hasil pengaruh jajahan kuasa-kuasa besar. India pernah dijajah hampir 7 kuasa besar dunia; Portugis, Belanda, British, France, Dano-Norwegian, Sepanyol dan Jepun. Setiap kuasa besar ini meninggalkan pengaruh tersendiri terhadap makanan India.

Pepatah India ada mengatakan ‘ Athithi Devo Bhava’ yang membawa maksud ‘ tetamu adalah tuhan’.

Memang benar di bandar-bandar pelancongan, hospitality sering kali disalah anggap dan dieksploitasi. Kebanyakan penduduk tempatan mengambil kesempatan dengan menawarkan bantuan ‘percuma’, tetapi meminta upah yang tinggi selepas itu. Perkara itu tidak dapat kita nafikan. Tetapi sangat tidak adil kita memukul rata semua penduduk tempatan begitu. Masih ada jiwa-jiwa yang ikhlas memberi bantuan.

Ketika di Srinagar Kashmir, saya pernah mengikut kenalan India tempatan ke sebuah kuil hindu di atas bukit. Walaupun berlainan agama, mereka tetap memberi layanan yang sangat baik.

Kami dijamu hidangan nasi putih dan kuah kacang hijau yang dipanggil ‘Langgar’. Kemudian kami ke sebuah masjid berdekatan dan dijamu pula teh susu panas dan kuih-muih. Kami juga pernah menumpang lori penduduk tempatan secara percuma ketika susah mendapatkan teksi.

‘Life begins at the end of your comfort zone’ – Neale Donald Walsch

Setiap orang wajib ke India paling kurang sekali seumur hidup. Kita akan melihat betapa kesusahan dan kemiskinan itu akan melahirkan jiwa yang besar dan kreatif.

Kemiskinan yang menghimpit menyebabkan mereka terpaksa mencipta ruang dan peluang pekerjaan sendiri. Di Mumbai kita akan melihat sistem Dabbawala yang menghantar beribu bekalan makan tengah hari kepada rakyat India. Di pasar-pasar besar seluruh India kita dapat lihat bagaimana sistem ‘trust and credit’ berjalan tanpa peralatan elektronik yang canggih.

Sepanjang hidup di Malaysia, belum pernah kita lihat kesusahan dan kemiskinan seteruk di India. Ya memang ada kes-kes kemiskinan yang teruk di Malaysia, tetapi secara umumnya di India lebih hebat.

Kita akan lebih bersyukur dengan apa yang ada di tangan kita. Kita akan lebih menyayangi insan-insan yang ada disekeliling dan lebih menghargai apa yang ada di negara sendiri.

Setelah pulang dari India, mustahil kita masih lagi kita yang sama.

Secara umum, India menerima pengaruh dari 2 tamadun tertua dunia. Pertamanya tamadun Indus yang merupakan tamadun kedua tertua di dunia. Dan yang kedua ialah tamadun parsi.

Hujah ini sahaja sudah cukup menggambarkan betapa India memiliki kebudayaan yang pelbagai. Kebudayaan dari segi spritual agama, makanan, pakaian, seni dan reka bentuk bangunan. Kebudayaan ini bukannya sekadar ratusan tahun, malah ribuan tahun.

Populasi penduduk yang padat juga mempengaruhi kepelbagaian budaya dan bahasa. Di Malaysia kita memiliki kurang lebih dari 100 dialek bahasa. Manakala di India sahaja terdapat lebih dari 700 dialek bahasa yang dipertuturkan.

3 perkataan ringkas yang dapat menggambarkan dunia membeli-belah di India. Berikut antara cadangan barangan yang anda patut beli di India.

Pashmina Shawl. Bagi penggemar pashmina, selamat datang ke tempat asal kelahiran pashmina, Kashmir. Benang pashmina yang asli berasal dari bulu kambing biri-biri pergunungan Himalaya yang tinggal di ketinggian 12 000 kaki dari aras laut.

Tekstile. India terkenal dengan pakaian dari kapas dan sutera, sari yang meriah warnanya, kain alas meja, cadar tilam dan lain-lain.

Spices, jewelry, tea, arts and crafts dan lain-lain.

Dunia backpackers pasti tidak terlepas dari scam dan penipuan. Walaupun sudah beratus kali kita baca langkah berjaga-jaga daripada ditipu, tetapi seperti suatu sumpahan, paling kurang sekali kita akan tertipu juga.

Kita hanya akan ingat kelicikan penipuan ini setelah berkali-kali ditipu. Tidak cukup sekadar membaca, kita akan lebih mengingatinya melalui pengalaman sendiri. Kombinasi sebagai negara miskin dan pusat pelancongan, mereka semakin licik dan kreatif mencipta ruang-ruang penipuan.

Yang menariknya walaupun kita ditipu berkali-kali, tetapi kita seakan tidak merasa ditipu. Ini berpunca dari faktor matawang yang rendah. Jika di Eropah kita ditipu ratusan ringgit, di India hanya puluhan ringgit sahaja kita ditipu. Semakin kerap kita ditipu, semakin matang dan cekap kita membuat pilihan daripada ditipu.

Buat mereka yang tidak ingin ditipu, kami nasihatkan ambil agen pelancongan. Mereka lebih arif tentang selok belok India. Harga pasaran agen pelancongan sekitar RM 2000 hingga RM 2500 sahaja. Jangan bayar harga yang lebih mahal daripada itu.

Taj Mahal. Tidak perlu diperincikan disini tentang keindahan dan kecantikannya. Senibina romantis yang melambangkan cinta.

Akshardham Temple.Guiness World Records – World’s Largest Comprehensive Hindu Temple.

Gulmarg Gondola. World’s second highest operating cable car. Tempat bermain ski dan snowboard di pergunungan Himalaya.
Dan lain-lain.

Baca lagi: 5 Tahun Di India, Lelaki Ini Menulis 14 Tip Untuk Anda Yang Mahu Ke Sana

LIKE dan FOLLOW Vocket di Facebook serta Instagram


10 Perkara Anda Kena Tahu Sebelum Kahwin Orang Melaka

Nota editor: Nota ini ditulis oleh Tuan Lokman HS Rahman dan diterbitkan semula di Vocket dengan kebenaran beliau. Semoga terhibur.

Kena faham orang Melaka sedara mara ramai dan suka lepak kat rumah. Jangan tarik muka kalau sedara mara pasangan datang.

Orang Melaka suka buat kenduri, kejap-kejap kenduri, kejap-kejap kenduri, kata sedulang dua tapi jemputan sekampung, so kenalah pandai suaikan diri kat rumah mentua. Nak sambut puasa pun dua tiga kali kenduri.

Prinsip masak kenduri biar lebih jangan kurang, tetamu jangan putus suap. Selagi boleh letak je makanan biar orang makan puas-puas.

Pantang orang Melaka kalau orang datang rumah dijamu air je, cikai-cikai pun kopi dengan jemput-jemput cicah sambal goreng ikan bilis. Tak mainlah sos cili.

Kat kampung jangan terkejut kenapa orang Melaka suka masuk rumah orang ikut pintu dapur. Mesra kot..

Kalau tengah makan, ada orang cakap “Hujan ribut pun dah beghenti, kau makan ni bila nak beghenti,” buat tak layan je, kalau pandai jawab balik. Skil menjawab kena belajar dulu ya.

Bila sedara nak balik dari rumah kita, ingat hantar sampai depan pintu pagau sebab banyak lagi mini spot nak sambung cerita sebelum ke pintu pagau, kat pintu depan rumah stop kejap sambung borak, masa sarung selipar stop lagi, masa kat pagau pun stop lagi, dah masuk kereta pun dia turunkan tingkap sambung borak.

Orang Melaka suka jaga laman rumah, jadi bila balik rumah mentua, rajin-rajin le tolong mentua sapu laman ke, potongkan rumput ke, sambil-sambil tu borak lagi.. Kadang-kadang mesin rumput pun boleh jadi mini gathering, siap ada kopi bagai dihidang.

“Hawau” jangan terus guna kalau baru kenal, kena take time, dah mesra sampai boleh tontong rokok barulah boleh pakai. Selagi belum, cakap biasa. Jangan paksa nak cakap Melaka sebab buruk nau bunyinya.

Waktu malam, rumah orang Melaka keliling rumah pasang api (lampu ya.. jangan keliru) tak suka bergelap. Sebab tu kedai jual lampu banyak kat Melaka.

Tip lain nanti le..banyak lagi. Mana nak tambah tu, taruk kat ruang komen kat bawah, tak reti reti lagi. Ha ha ha rindunya lahhh Melaka.

BACA: Kami Tahu Anda Dari Kelantan Bila Anda Berkata Begini

BACA: Makanan Barat Sedap Tapi 62 Makanan Tempatan Ini Akan Buatkan Anda Menggigil (SFW)


5 Smart TV 4K Terbaik Yang Anda Boleh Dapatkan Di Bawah RM2,000

Pada tahun 2023, penawaran smart TV 4K sudah semakin banyak di dalam pasaran. Harganya pula sudah mampu milik yang mana menarik perhatian ramai untuk mendapatkannya.

Lazimnya smart TV kini dilengkapi paparan yang mantap dengan teknologi canggih seperti AI dan banyak lagi. Jadi, kami bakal menyenaraikan sejumlah lima smart TV 4K terbaik yang anda boleh dapatkan pada harga di bawah RM2,000.

Pertama sekali, TV LG ini hadir dengan skrin bersaiz 43-inci berserta resolusi 4K yang mampu menawarkan kualiti gambar yang realistik. Selain rekaan yang premium, kehadiran ciri ThinQ AI pula dapat menjadikan pengalaman penggunaan TV yang lebih mudah.

Bukan itu sahaja, TV ini juga menyokong Google Assistant, Amazon Alexa, Apple AirPlay di mana dapat memudahkan anda membuat kawalan dengan menggunakan arahan suara. Malah, terdapat ciri Sport Alert yang akan memberikan notifikasi penting seperti perlawanan bola yang bakal berlangsung dan sebagainya.

Kini anda boleh dapatkan LG 4K Smart UHD TV pada harga RM1,629 menerusi Shopee dan di Lazada berharga RM1,042.

Beli Sekarang LG 4K Smart UHD TV Di Shopee

Beli Sekarang LG 4K Smart UHD TV Di Lazada

Sebuah lagi smart TV yang anda boleh pertimbangkan adalah Hisense 4K Google UHD TV. Sesuai untuk peminat filem atau sukan kerana TV ini tampil dengan saiz 55-inci FHD dengan resolusi 4K berserta sistem audio DTS yang imersif. Dengan ciri Precision Colour, setiap warna bakal ditonjolkan dengan lebih baik dan tepat.

Menariknya, alat kawalan yang disediakan menyokong kawalan suara di mana TV tersebut akan menjawab sebarang arahan yang diberikan menerusi butang mikrofon padanya. Difahamkan TV ini turut boleh mengesan kandungan sukan yang mana akan mengoptimasi signal ke tahap optimum untuk pengalaman tontonan secara langsung yang baik.

Anda boleh dapatkan smart TV keluaran Hisense ini pada harga RM1,679 menerusi Shopee dan berharga RM1,499 di Lazada.

Beli Sekarang Hisense 4K Google UHD TV Di Shopee

Beli Sekarang Hisense 4K Google UHD TV Di Lazada

Seterusnya, model smart TV keluaran TCL ini menampilkan sejumlah ciri menarik yang bakal memberikan pengalaman penggunaan yang mantap. Ini termasuklah skrin 55-inci beresolusi 4K, sistem operasi Android dan chromecast terbina untuk membolehkan anda mengakses kandungan daripada peranti ke TV.

Berbagai ciri pintar yang boleh dimanfaatkan oleh pengguna seperti carian konten dengan menggunakan arahan suara, pelarasan tahap bunyi secara automatik dan juga mempunyai mod sukan yang akan mengoptimasi kualiti siaran langsung dan juga merakam acara yang ditonton.

Buat anda yang berminat TV serba canggih ini, bolehlah dapatkan di Shopee dengan harga RM1,699.

Beli Sekarang TCL 4K UHD LED Smart TV Di Shopee

Model C350L ini bakal memberikan pengalaman tontonan yang mengagumkan kerana mempunyai Regza Engine 4K, HDR10, Dolby-Vision Atmos yang mengoptimasi visual kepada kualiti terbaik. Sistem audio yang terdiri daripada Regza Power Audio boleh menghasilkan bunyi yang realistik dan imersif menerusinya.

Terdapat ciri Auto Low Latency (ALLM) yang membenarkan paparan kandungan dan juga kawalan interaktif yang lebih lancar. Seperti smart TV lain, ciri perkongsian skrin juga tersedia ini termasuklah untuk Apple AirPlay yang membolehkan anda menstrim kandungan daripada telefon pintar lalu diakses ke TV.

Jika anda berminat dengan TV ini, dapatkan di Shopee dengan harga RM1,729 atau di Lazada berharga RM1,688.

Beli Sekarang Toshiba Smart 4K UHD Di Shopee

Beli Sekarang Toshiba Smart 4K UHD Di Lazada

Samsung pula sangat terkenal dengan penawaran TV terbaik yang mana boleh pertimbangkan model 8100 ini. TV ini hadir dengan paparan visual yang cukup menawan kerana mempunyai cip prosesor 4K yang berkuasa. Di samping itu, sistem audio serba canggih yang boleh menghasilkan bunyi 3D yang imersif.

Model ini juga mempunyai ciri Auto Low Latency (ALLM) yang memastikan pengalaman navigasi atau pun interaktif yang lancar lebih-lebih lagi untuk gaming. Dalam pada itu, anda boleh memberikan arahan suara untuk melakukan sesuatu perkara dan menariknya juga mempunyai smarthub yang mana akan menyediakan kandungan dengan citarasa anda.

Kini anda boleh dapatkan Samsung BU8100 Crystal UHD Smart TV ini pada harga RM1,999 menerusi Shopee dan di Lazada pada harga RM1,533 sahaja.

Beli Sekarang Samsung BU8100 Crystal UHD Smart TV Di Shopee

Beli Sekarang Samsung BU8100 Crystal UHD Smart TV Di Lazada

Berdasarkan penelitian yang dibuat, Samsung BU8100 Crystal UHD Smart TV ini sangat berbaloi didapatkan kerana bukan sahaja mempunyai paparan visual yang mengagumkan malah tampil dengan pelbagai ciri pintar yang boleh dimanfaatkan dalam seharian. Model ini juga menerima review yang positif daripada sejumlah pengguna.

Alang-alang ingin menggantikan TV baharu, lebih baik anda pertimbangkan smart TV yang lebih canggih untuk kegunaan seharian. Malah, anda lebih fleksibel kerana boleh memberi arahan suara untuk membuat carian atau navigasi selepas ini.


Kekal Tenang Berdepan Tekanan, Azizulhasni Awang Kongsi Tips Yang Boleh Anda Amalkan

Bukanlah satu perkara yang mudah untuk menjaga fizikal dan mengawal rohani apabila menggalas tanggungjawab yang besar apabila menyertai sesebuah kejohanan tidak kira ianya besar mahupun kecil.

Baru-baru ini Dato’ Muhammad Azizulhasni bin Awang telah memuat naik di Instagram dan Facebook miliknya bagaimana beliau kekal tenang semasa menghadapi tekanan dalam menjayakan misi untuk menang dalam acara Olimpik Tokyo 2020.

Menerusi hantaran tersebut, beliau telah menggunakan setiap masa terluang semasa berada di kem latihan Nilai dengan membaca Al-Quran untuk kekal tenang menghadapai situasi-situasi yang menekan dan ekstrem sepanjang tempoh latihan sehinggalah tamat acara keirin pada minggu lalu.

A post shared by Azizul | Awang (@azizulhasniawang)

Sewaktu berada di kem latihan Nilai, Dato’ Azizulhasni sudah mempunyai ‘misi’ untuk khatam Al-Quran sebelum acara pertandingan berlangsung. Tetapi ekoran kesibukkan pelbagai aktiviti bersama para pasukan dan terpaksa menempuh pelbagai latihan yang ekstrem telah menyebabkan kuantiti bacaannya agak perlahan.

Namun setelah tamat latihan dan mahu menuju ke Tokyo, beliau mempunyai lebih banyak peluang dan ruang untuk memberikan tumpuan kepada ‘misi’ untuk khatam Al-Quran. Tambah beliau lagi, separuh perjalanan tersebut telah dihabiskan untuk menyambung bacaan yang tidak dapat diselesaikan semasa berada di kem latihan.

Dato Reezal Merican turut menjadi ‘saksi’ melihat Dato’ Azizulhasni bersungguh-sungguh untuk menjayakan ‘misi’ tersebut dan memberikan kata-kata semangat dan juga beberapa tips kerohanian kepada beliau.

Tambah Dato’ Azizulhasni lagi, beliau menerima pelbagai dugaan dan bisikan yang cuba mematahkan semangat beliau dalam menjayakan ‘misi’ itu, namun beliau terus kekal konsisten melawan perasaan negatif tersebut.

Beliau mengakhiri hantaran tersebut menyatakan hanya dengan bacaan Al-Quran dapat membuatkan fikiran dan jiwa tidak bergelora. Beliau berjaya khatamkan bacaan pada hari Jumaat, sehari sebelum beliau memulakan perlumbaan acara keirin.

“Sejurus selepas khatam, saya terus bernazar kepada Allah SWT dan saya meletakkan segala perihal dan urusan perlumbaan saya kepadaNya kerana Dia lah Al-‘Alim, Allah yang Maha mengetahui segalanya,” ujar Dato’ Azizulhasni.

Hantaran Instagram dan Facebook itu telah ‘dihujani’ dengan ratusan komen dari rakyat Malaysia yang mengucapkan terima kasih atas perkongsian dalam mengatasi perasan berdebar dan takut tidak kira dalam apa jua situasi.

Pada acara keirin minggu lalu, Dato’ Azizulhasni Awang berjaya merangkul pingat perak buat negara. Klik pautan di bawah untuk baca lebih lanjut.

Azizulhasni Awang Hadiahkan Pingat Perak Buat Negara Di Olimpik Tokyo 2020

Harumkan Nama Malaysia, Datuk Azizulhasni Awang Dikurniakan Gelaran Datuk


Kekal Tenang Walau Dimaki, Netizen Puji Kesabaran Penguatkuasa Ini Ketika Jalankan Tugas

Sejak pagi tadi tular sebuah video rakaman orang awam berkenaan provokasi seorang lelaki terhadap penguatkuasa yang sedang bertugas. Dapat dilihat penguatkuasan berkenaan dimaki dengan kata-kata kesat dan masih belum diketahui apa yang menyebabkan lelaki berkenaan naik angin.

Video berkenaan dikongsikan oleh seorang pengguna Facebook bernama Izzan Rashid. “Enforcement bukan kerja yang mudah, bukan kerja makan gaji buta tau. Kena tahan maki, mental dan fizikal kena kuat. You got my respect bro! Awak memang kental! Steady Majlis Perbandaran Kuala Selangor,” tulis Izzan.

Dalam video berkenaan, penguatkuasa berkenaan kekal tenang dan tidak melayan segala provokasi yang dibuat oleh lelaki tersebut walaupun dimaki bertubi-tubi dan diugut. Cara penguatkuasa itu mengawal keadaan menerima pujian daripada netizen.

respect walaupun di provoke kekal tenang. Tindakan ini boleh ditangkap dan disiasat di bawah kesalahan Menghalang Penjawat Awam Menjalankan Tugas serta mengeluarkan kata-kata kesat.

— Oh My Consigliere 🇲🇾🇵🇸 (@kerusigebu) January 5, 2022

aku rasa bro majlis tu fikir eh nasib baik aku pakai uniform, kalau tak mmg patah dua badan mamat botak keding ni aku kerjakan. apa2 pun terbaik abg majlis 👍👍 https://t.co/RNlgUmpSCZ

— sad (@dahyundubudubu3) January 5, 2022

Berdasarkan maklum balas daripada penduduk setempat, lelaki berkenaan sebenarnya mempunyai masalah mental dan ‘perkara biasa’ apabila dia tiba-tiba naik angin dan bertindak sedemikian.

Begitulah antara karenah manusia yang terpaksa dilalui oleh pegawai penguatkuasa. Anda pernah berdepan dengan situasi seperti ini sebelum ini?

Ini contoh beberapa bentuk provovokasi lain yang pernah berlaku terhadap pihak berkuasa. Baca lagi pada pautan di bawah.

Cemerlang Elak Provokasi Pemandu Wanita Di Sabah, Sikap Profesional Polis Trafik Ini Dipuji Netizen

Padah Cetus Provokasi Terhadap Polis Bantuan, Pelajar Asing Kini Ditahan Polis

Anggota Bomba Diserang Kerana Didakwa Lewat Tiba Padam Kebakaran


10 Tip Kekalkan Penurunan Berat Badan Setelah Penat Lelah Berdiet

Penat-penat diet, senang-senang berat naik balik!

Mesti ramai di antara kita yang fikir macam ini, bukan?

Kadang-kadang penat nak bermula kembali.

Jangan risau! Bukan anda seorang yang ada masalah sebegini.

Tidak ramai yang berjaya mengekalkan berat badan yang telah berjaya diturunkan dalam masa 6 bulan sehingga 1 tahun. Ini adalah kerana perubahan yang dibuat terlalu drastik atau cara penurunan yang ekstrim.

Di sini saya kongsikan sedikit cara-cara mengekalkan penurunan berat badan:

1, Sentiasa timbang berat badan. Sekurang-kurangnya 2 minggu sekali.

2. Sentiasa rancang setiap meal kita dan jadikannya habit.

3. Buat senarai sebelum pergi membeli-belah.

5. Buat weight training. Bila kita hilang berat badan, BMR akan turun sekali. Cara untuk kekalkan BMR adalah dengan membina otot (muscle). Jadi, berat badan kita susah naik balik.

6. Makan bilangan meal yang sama setiap hari, contohnya makan 4,5 atau 6 kali supaya kita tidak didatangi cue of hunger.

7. Lakukan rutin senaman yang kita sentiasa boleh buat walaupun bersendirian.

8. Berfikir seperti juara! Anda telah melakukannya dulu, anda perlu teruskannya sebab juara sebenar bukan mereka yang turun banyak tetapi mereka yang belajar daripada proses penurunan berat badan itu sendiri.

9. Reward yourself. Berikan hadiah kepada diri sendiri. 90% enjoyment, 10% makanan.

10. Letakkan gambar anda dulu di pintu peti sejuk. Anda mungkin nampk kurus di luar tetapi sebenarnya anda dipenuhi sel-sel lemak yang hanya menunggu masa untuk membesar kembali. Sel lemak tidak hilang, ia hanya mengecil.

Semoga berjaya semua. Jangan sia-siakan usaha anda yang telah pergi sejauh ini.


Kekasih Bantu OKT Wanita Larikan Diri Ketika Dalam Perjalanan Pulang Ke Lokap

Bunyinya mungkin agak mengelirukan namun itulah yang berlaku di Pahang apabila seorang orang kena tahan (OKT) wanita dilarikan ketika dalam perjalanan pulang ke lokap Ibu Pejabat Polis Daerah (IPD) Raub.

Menurut laporan Harian Metro, wanita terbabit yang ketika itu diiringi polis wanita bertugas bertindak meloloskan diri ketika sedang dibawa naik ke lori polis dengan bantuan kekasihnya.

Teman lelakinya yang menunggang motosikal jenis Yamaha LC berwarna hitam dikatakan datang arah belakang polis dan terus berhenti di tepi wanita terbabit.

“OKT wanita itu kemudian melompat ke atas motosikal dan penunggang (motosikal) terus memecut laju meninggalkan perkarangan parkir mahkamah.

“Dia melarikan diri dalam keadaan kedua tangannya masih bergari,” jelas Ketua Polis Daerah Raub Superintendan Kama Azural Mohamed.

Pihak polis bagaimanapun menurut beliau telah berjaya mengenal pasti teman lelaki wanita itu difahamkan berasal dari Kampung Pulau Kabong Budu, Benta, Lipis dan sedang giat mengesan kedua-duanya.

OKT terbabit yang berusia 23 tahun itu dan berasal dari Kampung Ulu Lepar Dong, Raub sebelum itu dituduh di Mahkamah Sesyen Raub di bawah Seksyen 15(1)(a) Akta Dadah Berbahaya (ADB) 1952 dibaca bersama Seksyen 39C (1) ADB 1952.

Baca juga kisah sebenar banduan ini yang mencuri perhatian di media sosial baru-baru ini dengan video TikTok yang dihasilkan netizen di pautan di bawah.

Cantik Tetapi Psiko, Kisah Di Sebalik Gadis Berbaju Penjara Yang Tular Di Media Sosial

‘Hampir Meroyan Lahirkan Anak Di Penjara’- Tonton Luahan Pilu Banduan Akhir Ini


Kekayaan Jack Ma Naik RM8 Bilion Setelah Alibaba Didenda RM11.5 Bilion Oleh Kerajaan Komunis China

Alibaba telah didenda sebanyak USD$ 2.8 bilion (RM 11.5 bilion) oleh kerajaan China kerana melanggar undang-undang anti-monopoli. Alibaba dianggap bersalah kerana menggunakan kuasanya dalam sektor e-dagang dan memaksa para penjual untuk menjual secara eksklusif di platform Alibaba. Bagaimanapun, denda ini adalah berita baik buat syarikat yang dipantau oleh kerajaan Komunis China sejak beberapa bulan terakhir.

Harga saham Alibaba di bursa saham Hong Kong dikatakan melonjak 6.5 peratus pada 12 April 2021, dua hari selepas pengawal selia China menjatuhkan hukuman ke atas Alibaba. Difahamkan denda ini adalah hukuman terbesar dalam sejarah negara. Namun, Alibaba dan para pelabur bersyukur kerana hukuman yang mereka terima tidak seburuk yang mereka sangka.

Sabtu lalu, akhbar Parti Komunis Daily’s People mendakwa denda itu merupakan bentuk keprihatinan yang akan menguntungkan seluruh industri teknologi. Alibaba memuji keputusan pihak berkuasa dan berjanji untuk mematuhi segala syarat yang telah ditetapkan.

“Alibaba tidak akan dapat berkembang tanpa peraturan dan layanan kerajaan yang baik. Pemeriksaan, toleransi dan sokongan kritikal dari semua konstituen sangat penting untuk pembangunan kami,” kata syarikat itu dalam surat terbuka pada hari Sabtu. “Kami sangat berterima kasih dan menghormati ini.”

Jack Ma, pengasas kepada Alibaba turut mendapat nasib yang sama apabila menjadi sebahagian daripada siasatan China sehingga dia bertindak menghilangkan diri. Beijing sebelum ini membatalkan penawaran saham perdana (IPO) bernilai $ 34 bilion dari syarikat perkhidmatan kewangan Alibaba, Ant Group pada bulan November tahun lalu.

Bloomberg Billionaire Index menunjukkan bahawa Ma, yang memiliki 4.8 peratus saham persendirian telah kehilangan sekitar $ 10 bilion kekayan peribadinya sejak November tahun lalu. Bagaimanapun, berkat reaksi positif pasaran setelah Alibaba didenda, kekayaan Jack Ma naik hampir $ 2 bilion (RM8 bilion) pada nilai saham dalam perdagangan awal minggu ini.

Berkenaan sekatan ke atas Alibaba, ia sebenarnya mencerminkan sikap pemimpin parti Komunis ke atas sektor swasta di China. Walaupun ahli perniagaan telah berjaya membantu menaikkan ekonomi, Beijing tetap berkeras mahu masuk campur dan meninggalkan pengaruh dalam sektor swasta. Para pakar menyebut tindakan ini sebagai satu balasan perlindungan politik yang berpotensi untuk ahli perniagaan yang berpengaruh seperti Jack Ma.

Walaupun kes anti monopoli di luar negara seperti AS memerlukan masa bertahun-tahun untuk diselesaikan, siasatan hanya memerlukan beberapa bulan di China. Syarikat teknologi sering mengakui kesalahan mereka terlebih dahulu dan berjanji untuk mematuhi segala peraturan yang telah ditetapkan.

Jack Ma ‘hilang’ selepas kritik kerajaan komunis China, cetus misteri media antarabangsa. Klik pautan di bawah untuk membaca.

Jack Ma ‘Hilang’ Selepas Kritik Kerajaan Komunis China, Cetus Misteri Media Antarabangsa

Sejak COVID-19 Melanda, Jack Ma Dilaporkan RM6.23 Trilion Lebih Kaya

Dua Bulan ‘Hilang’ Selepas Kritik Kerajaan China, Jack Ma Akhirnya Muncul Buat Pertama Kali


Mula Bangunkan Facebook Sejak 19 Tahun, Kekayaan Mark Zuckerberg Kini Bernilai RM419 Bilion

Siapa sangka, bermula dengan menghasilkan sebuah media sosial untuk kegunaan sendiri bersama-sama rakan telah membuatkan beliau menjadi billionaire serta dikenali orang ramai seluruh dunia.

Lebih hebat, Mark Zuckerberg pada usia 36 tahun kini berjaya menyertai kelompok centibillionaire bersama Jeff Bezos dan Bill Gates selepas berjaya mencapai kekayaan melebihi $100 bilion (RM419 bilion).

Difahamkan kerja keras beliau membangunakn media sosial ini seterusnya menjadi platform untuk kegunaan ramai ini bermula sejak beliau berusia 19 tahun lagi. Pemilikan saham sebanyak 13% dalam syarikat serta menjadi CEO kepada syarikat Facebook antara yang membuatkan beliau lebih terus kaya.

Selain itu, Facebook pada minggu ini turut melancarkan fungsi terbaru di Instagram iaitu Reels sebagai usaha untuk mencabar kemaraan TikTok. Memiliki 3 bilion pengguna serta penggunaan orang ramai yang meningkat sejak pandemik melanda turut meningkatkan saham Facebook sebanyak 30% pada tahun ini.

Sebagai rekod, pada minggu iaini Mark Zuckerbeg dan Jeff Bezos masing-masing menerima $7 bilion RM29.31 dalam pada minggu ini. Kekayaan Mark Zuckerberg telah meningkat sebanyak $22 bilion (RM92.12 bilion) manakala kekayaan Jeff Bezos selaku manusia terkaya dunia telah meningkat sebanyak $75 bilion (RM314.06 bilion).

Tahun ini turut menyaksikan Mark Zuckerberg rugi RM30 bilion dalam tempoh yang singkat.

Bagaimana Mark Zuckerberg Rugi RM30 Bilion Dalam Masa Yang Singkat?

Facebook Habiskan RM100 Juta Untuk Tanggung Kos Hidup Mark Zuckerberg


Kekayaan Meningkat, Robert Kuok Kekal Sebagai Individu Terkaya Malaysia Dengan RM50.3 Bilion

Sepanjang menempuh pandemik, dapat dilihat individu yang berjaya meningkatkan jumlah aset dan terdapat juga sejumlah besar yang mengalami kehilangan kerja serta pendapatan berikutan wabak COVID-19 yang menimpa.

Menerusi laporan yang dikeluarkan oleh Forbes, hartawan dalam Senarai Orang Paling Kaya Forbes Malaysia 2021 menyaksikan kekayaan kolektif bagi 50 individu ini meningkat sebanyak $90 bilion (RM381 bilion) pada tahun ini selepas mencatatkan penyusutan selama dua tahun.

Tan Sri Robert Kuok yang menerajui empayar hartanah dan komoditi kekal sebagai Individu Terkaya Malaysia dengan kekayaan sebanyak $12.2 bilion (RM50.3 bilion). Beliau juga merupakan individu tertua yang berada dalam senarai dengan usia 97 tahun.

Tan Sri Quek Leng Chan dari Kumpulan Hong Leong pula kekal berada di tempat kedua dengan kekayaan sebanyak $9.6 bilion (RM39.58).

Selain itu, senarai yang dikeluarkan turut menampilkan lima individu baharu. Kuam Kam Hon dan Lim Wee Chai daripada syarikat Hartalega Holdings dan Top Glove di mana masing berada dalam kedudukan 10 terbaik berikutan permintaan tinggi sarung tangan seluruh dunia sewaktu pandemik.

Tan Yu Yeh dan Yu Wei daripada syarikat Mr D.I.Y. Group berjaya menduduki tempat ke-10 dengan kekayaan sebanyak $2.7 bilion.

Dalam pada itu, dilaporkan tujuh individu yang berada dalam senarai tahun lalu gagal berada dalam senarai tahun ini termasuk Tony Fernandes dan Kamarudin Meranun daripada syarikat AirAsia. Keadaan pandemik yang berlanjutan secara tidak langsung membuatkan industri penerbangan gagal beroperasi dengan baik. Ketahui lebih lanjut mengenai senarai yang dikeluarkan Forbes ini dengan klik di sini.

Pengasas Tiktok dan Elon Musk dilaporkan antara individu yang berjaya berada senarai individu terkaya dunia sejak pandemik melanda.

Berjaya Miliki RM247.56 Bilion, Pengasas TikTok Kini Tersenarai Antara Individu Terkaya Dunia

Manusia Terkaya Di Dunia Elon Musk Mahu Sedekah RM400 Juta, Berikut Adalah Syarat-Syaratnya


Penjelasan Dari Pelajar Perubatan Tentang Prosedur Pasang Jarum Waktu Bersalin Di Hospital

Nota Editor: Penjelasan tentang prosedur bersalin di hospital dan salah tanggapan di kalangan sesetengah wanita yang bakal bersalin ini telah dikongsikan di laman Facebook Amir Arza, seorang pelajar perubatan tahun akhir dari Volgograd State Medical University, Rusia. Kami kongsikan semula di sini dengan izin dari penulis asal. Semoga ia memberi manfaat terutama buat para ibu yang bakal bersalin.

Ada orang tertanya-tanya kenapa kena pasang jarum pada tangan mommy yang nak bersalin apabila masuk hospital? Tak pasang tak boleh ke? Sakit tau tak. Tak selesa kami nak bersalin dengan naturalnya!

Kami ini ibu mengandung yang low risk kata mereka. Kami nak bersalin di hospital tapi kami tak mahu doktor sentuh kami dengan procedure yang bukan-bukan yang kononnya mengganggu proses gentlebirth segala bagai. Tak mahu pasang jarum/branula pada tangan! Tak mau buat Vaginal Examination! Tak bersetuju dengan penggunaan mesin CTG dan lain-lain kerana katanya mengganggu proses beranak natural ni.

Mai saya cerita kongsi ilmu serba sedikit khas buat kawan-kawan yang nak bersalin di rumah/yang anti sangat bersalin di hospital ini. Hehehe.

Natural delivery (per vaginal/bersalin normal orang kampung panggil baby keluar ikut pintu kot kalau saya tak silap) adalah pilihan terbaik untuk bersalin. Di hospital pun sememangnya doktor kalau boleh nak conduct natural delivery untuk semua wanita yang layak maksudnya jika tiada sebarang halangan yang membahayakan si ibu dan baby.

Caesarean section (lahirkan baby melalui pembedahan) disarankan oleh para doktor jika ada halangan contohnya baby breech presentation/kaki di bawah (ini pun sesetengah jenis breech presentation boleh natural sebenarnya cuma sedikit berisiko), big fetus (baby terlalu besar kita takut kalau lahir natural boleh bahaya pada ibu.

Ada risiko untuk laceration of vagina/terkoyak. (Takut juga baby tersangkut), contracted pelvis (diameter pelvis tak normal/kecil dari sepatutnya baby akan tersangkut jika natural delivery), ada scar/parut pada rahim sebab pernah beranak operate dulu-dulu (kita takut kalau natural birth ada risiko rahim terkoyak boleh membahayakan si ibu dan baby), eclampsia, somatic disease of mother dan macam-macam lagi. Senang cerita bukan saja syok-syok doktor nak buat operate keluarkan baby. Hehe.

Kenapa pasang JARUM (sebenarnya tiub tapi tak apa orang suka panggil jarum)/BRANULA macam dalam gambar tu?

Amboi dia tanya ini nak senangkan siapa ni? YES memang nak senangkan para doktor, senangkan nurse! Akan tetapi motif utamanya adalah demi nyawa si ibu dan baby dalam perut. Pemasangan jarum pada tangan ini kita buat pada ibu yang masuk hospital untuk bersalin sebagai langkah berhati-hati.

Kita tak tau apa akan terjadi masa ibu tengah bersalin. Ya betul mungkin semua ok tak ade masalah dari awal proses kelahiran sampai baby keluar dan sampailah uri/placenta keluar. Cuma seperti saya katakan semasa proses beranak macam-macam boleh terjadi dengan sekelip mata.

Proses bersalin harus dipandang serius. Golongan-golongan macam mereka-mereka ini selalu cakap kami ini low risk, kami bukan high risk. Haaa itu mereka silap! Sebabnya semasa proses bersalin sebarang kemungkinan boleh terjadi dari yang low risk boleh bertukar ke high risk dalam sekelip mata! Ya saya ulang dalam SEKELIP MATA!

Saya bagi contoh yang mudah. OK doktor conduct natural delivery. Baby selamat dilahirkan semua OK. Mama pun OK. Uri pon dah keluar. Tetiba benda tak elok nak jadi. Takdir Allah pendarahan tak mahu stop (banyak sebab sebagai contoh uterine atony/rahim berhenti contract sekaligus gagal mengecilkan saluran-saluran darah di dalam rahim, akibatnya pendarahan berterusan keluar).

Dalam ilmu perubatan kita panggil post-partum haemorrhage (post-partum bleeding). Benda ni boleh jadi dalam sekelip mata walaupun sebelum-sebelum ini si ibu selalu pergi check bulanan semua OK tak ade masalah. Kira sihat la orang kata kan hehe. Pendarahan yang banyak tak mahu henti adalah perkara yang doktor sangat takut.

Jadi time-time emergency macam ni la doktor akan masukkan ubat untuk tingkatkan contraction rahim melalui jarum yang doktor dah masukkan siap-siap kat tangan ibu tu. Semuanya untuk selamatkan nyawa si ibu bukan saja-saja syok-syok buat macam itu. Kalau darah bnyak sangat keluar mungkin blood transfussion akan diberi pada ibu melalui jarum di tangan tu juga.

Kenapa tak pasang jarum tu bila nak masuk ubat je? Ini kerana untuk pengetahuan semua bila kita kehilangan banyak darah sangat susah nak masukkan jarum tu dalam salurah darah sebab urat-urat darah kita akan mengecut kecil atau dalam bahasa perubatan kita panggil vein collapse.

Bayangkan ibu dah berdarah teruk sangat, kena buat blood transfussion tapi dok cuba cucuk jarum dalam urat darah tak masuk-masuk sebab susah dah time tu. Apa akan terjadi? Ini sangat membahayakan nyawa si ibu. Boleh membawa maut.

Biar sakit sedikit time nak bersalin. Biar rimas tak selesa sikit sebab jarum di tangan time tengah bersalin tapi nyawa ibu dapat kita selamatkan insyaAllah.

Sekiranya berlaku post-partum bleeding sebenarnya doktor ada teknik-teknik yang akan dilakukan. Bukan terus blood transfussion. Itu saya cuma bagi contoh.

Kalau kes terlalu teruk doktor akan mulakan dengan teknik yang kurang invasive ke invasive seperti urut rahim, nipple rub, ballon tamponade, beri ubat untuk tingkatkan contraction rahim. Next step kalau still tak stop kita ada b-lynch stitch, ligation internal iliac artery dan lain-lain lagi.

Paling ganas pun klaau semua cara dah buat tak berhenti juga darah pilihan terakhir hysterectomy (buang rahim. Sedih memang sedih tapi ni aja cara nak selamatkan nyawa ibu).

Ini pun bukan syok-syok pasang. Bertujuan nak check kondisi baby di dalam rahim (degupan jantung baby, pergerakan) dan check kondisi contraction rahim ibu semasa bersalin (nak tahu contract normal atau lemah).

Kita takut kalau-kalau baby hypoxia/ baby tak cukup oxygen ke bahayakan nyawa baby. Jadi dengan bantuan mesin CTG doktor boleh plan macam mana cara untuk conduct delivery tu kalau baby hypoxia sama ada menggunakan bantuan forcep ataupun C-section ataupun lain-lain cara. Semuanya bertujuan untuk selamatkan baby n mommy.

Di hospital benda-benda ini sememangnya bukan di galakkan oleh para doktor. Cuma jika atas permintaan si ibu baru diberikan bertujuan untuk kurangkan rasa sakit semasa bersalin. Jangan risau doktor tak bagi sesuka hati. Anda nak kami bagi. Tapi kami lebih suka kalau si ibu tak ambil biar dia rasa sendiri original feeling orang kata bersalin ini. Hehehe.

Konklusinya saya nak cakap di sini natural delivery adalah yang terbaik. Para doktor memang menggalakkan natural delivery. Intervention-intervention yang dilakuan pada si ibu seperti pasang jarum pada tangan siap-siap, pasang mesin CTG semua bertujuan untuk memastikan baby dilahirkan selamat dan ibu pun selamat. Bukan syok-syok pasang. Bukan saja-saja nak ganggu natural delivery tu. Doktor tetap conduct natural delivery cuma kita buat sedikit manipulasi (pasang jarum/CTG) untuk langkah berjaga-jaga kalau ada komplikasi secara mengejut. Semua bertujuan untuk selamatkan nyawa baby dan ibu insyaAllah.

Nak bersalin di mana-mana pun tak apa sebenarnya. Kat rumah pun boleh, hospital pun boleh. Kita sama-sama doakan semua yang terbaik semasa proses bersalin. Tepuk dada tanya diri sendiri di mana anda nak bersalin?

Namun begitu, saya sarankan bersalin di hospital adalah lebih baik kerana bersalin merupakan suatu perkara yang perlu dianggap serius kerana semasa proses bersalin, sebarang komplikasi yang tak diingini/tanpa diduga sememangnya boleh terjadi kepada mana-mana si ibu walau pun si ibu tersebut dikirakan berada di dalam golongan low risk (atau dalam kata yang lain ibu mengandung ini sihat berdasarkan rekod pemeriksaan sebelum ini). Ingat semasa bersalin from low risk boleh berubah ke high risk dalam sekelip mata.

Sekurang-kurangnya di hospital para doktor dan medical team yang lain termasuk nurse dengan ilmu perubatan dan kelengkapan yang ada boleh berusaha menyelamatkan nyawa baby dan si ibu sekiranya berlaku kecemasan/komplikasi.

Diharapkan para wanita tidak berasa takut untuk bersalin. Bersalin bukannya penyakit. Post ini bukan bertujuan untuk menakutkan sesiapa. Kita doakan yang terbaik untuk semua proses bersalin. Kita doakan agar tiada sebarang komplikasi berlaku semasa bersalin. Sekurang-kurangnya kita berusaha yang terbaik. Selebihnya kita serahkan kepada Allah.

Saya sekadar berkongsi ilmu serba sedikit yang saya tahu. Hehe.

Mohon maaf jika ada salah silap. Terima kasih kerana sudi membaca. Hehehe peace.

LIKE dan FOLLOW Vocket di Facebook serta Instagram


Kekerapan 11 Kali Seminggu, Malaysia Airlines Tambah Penerbangan KL-London Mulai 27 Mac

Sebelum ini, kerajaan Malaysia telah mengumumkan pembukaan semula pintu sempadan mulai 1 April 2022 mengikut protokol yang telah ditetapkan dan pengumuman tersebut disambut baik ramai pihak.

Terbaharu, Malaysia Airlines komited dan berusaha untuk meningkatkan kadar kekerapan penerbangan ke laluan utama Kuala Lumpur-London kepada 11 kali seminggu mulai 27 Mac 2022 ini. Malah, dijangka perkhidmatan harian berganda penuh setiap hari bakal kembali mulai 1 Julai dan seterusnya.

Bukan itu sahaja, selepas hampir 24 bulan penerbangan digantung kerana penutupan sempadan kedua-dua negara, Malaysia Airlines akan turut mengembalikan perkhidmatan komersial berjadual ke India iaitu New Delhi, Bangalore, Mumbai, Chennai dan Hyderabad.

Menurut Malaysia Airlines, penerbangan ke Thailand juga akan dipertingkatkan selepas Thailand melonggarkan syarat kemasukan bagi pengembara antarabangsa yang mendapat vaksin sepenuhnya.

Untuk Bangkok, kapasiti akan dipertingkatkan daripada tujuh kali seminggu kepada 14 kali seminggu dan ke Phuket daripada sekali seminggu kepada tiga kali seminggu.

Selain itu, Malaysia Airlines juga mula terbang ke Bali dengan penerbangan sekali seminggu bermula 11 Mac 2022. Malah, pelanggan yang divaksin sepenuhnya yang melancong ke Singapura boleh terus menikmati skim Laluan Perjalanan Lengkap Vaksin (VTL) dari Kuala Lumpur dan Pulau Pinang, memberikan mereka kemudahan akses tanpa kuarantin.

Penerbangan yang diadakan semula ke Australia baru-baru ini juga akan menyaksikan pertambahan kepada tujuh kali seminggu ke Sydney dan lima kali seminggu ke Perth berikutan permintaan yang stabil untuk perjalanan ke sana.

Sementara itu, kami kongsikan tips beli tiket penerbangan dengan harga murah pada pautan di bawah ini.

7 Tip Beli Tiket ‘Flight’ Murah Melalui ‘Online Travel Agent’ Di Skyscanner

AirAsia Membawakan Perkhidmatan Dompet Digital Tersendiri Dikenali Sebagai ‘BigPay’

Ini Kad Dengan Tukaran Wang Asing Terbaik Yang Anda Perlu Ada Sekiranya Ke Jepun


Kekerapan Feri Dikurangkan, Pelancong Gagal Dapat Tiket Jadi Punca Langkawi ‘Sepi’

Sebelum ini, netizen mendakwa harga yang cekik darah pengunjung antara punca Langkawi sepi tanpa kehadiran pelancong dan ramai orang memilih ke Thailand untuk melancong.

Menurut laporan, kegagalan untuk mendapatkan tiket feri dipercayai menjadi punca pelancong membatalkan tempahan bilik di Langkawi sekaligus ia menjejaskan kedatangan pelancong.

Difahamkan, perjalanan feri sebanyak 12 kali sehari kini telah dikurangkan kepada lima sahaja sekarang. Malah, Persatuan Pelancongan Langkawi (LTA) melahirkan kebimbangan apabila menerima hampir 20 aduan setiap hari daripada ahlinya termasuk dengan industri pelancongan lain di situ.

Menurut Ketua Pegawai Eksekutif LTA, Zainudin Kadir, pihaknya merekodkan pembatalan sebanyak 29% sehingga 3 Oktober lepas bagi tempahan sepanjang cuti panjang hujung minggu sehingga Isnin itu.

“Orang sudah malas untuk ke Langkawi, banyak yang memilih untuk ke Cameron Highlands atau Hatyai, itu realiti sebenarnya,” kata Zainudin.

Tambahnya, itu satu masalah besar yang menyelubungi industri pelancongan Langkawi dan perlu ditangani segera oleh agensi dan kerajaan.

“Sempena cuti Maulidur Rasul ini, tempahan banyak diperoleh di sekitar Pantai Cenang sahaja sementara di kawasan lain termasuk pekan Kuah masih lengang.

Malah, Zainudin berkata selain memperbanyakkan jadual perjalanan feri, pihaknya berharap lebih banyak lesen diberikan kepada pengusaha luar yang berhasrat untuk menyediakan perkhidmatan laut itu.


5 Smartphone Berbaloi Anda Boleh Dapatkan Dengan Harga Dibawah RM500

Dengan kehadiran smartphone pelbagai jenama pada masa kini sudah tentunya membuatkan anda sedikit buntu untuk mendapatkan telefon pintar terbaik sesuai dengan budget anda. Apatah lagi jika anda sedang mencari telefon pintar terbaik dengan budget yang kecil.

Mendapatkan smartphone yang sempurna dibawah RM500 sudah tentunya agak tidak realistik, namun mendapatkan yang berbaloi serta cukup untuk kegunaan seharian sudah tentunya ada. Berikut merupakan cadangan kami mengenai 5 smartphone berbaloi anda boleh dapatkan ketika ini.

Salah satu smartphone yang dilancarkan Xiaomi pada tahun ini adalah Xiaomi Redmi 4A. Dari segi rekabentuk, Xiaomi memilih untuk menggunakan material metaldan dipadankan bersama dua warna menarik iaitu kelabu dan emas.

Xiaomi Redmi 4A hadir dengan RAM sebesar 2 GB dan processor terbaru dari Qualcomm siri 400 iaitu Snapdragon 425. Satu perkara yang kami sangat suka mengenai Xiaomi Redmi 4A ini adalah kapasiti baterinya yang sangat besar iaitu 3125mAh.

Dalam erti kata lain, anda tidak perlu lagi panik mencari powerbank atau mengecas Redmi 4A seusai seharian penggunaan. Oh ya, kameranya juga boleh tahan cantik dengan penyertaan kamera belakang 13 megapixel dan 5 megapixel di bahagian hadapan.

Dengan harga permulaan RM459 untuk ruang storan 16 GB dan RM499 bagi ruang storan 32 GB, telefon pintar ini lebih dikhususkan buat mereka yang sedang mencari telefon dengan model terbaru, serta spesifikasi yang boleh tahan menarik bersesuaian dengan harganya. Anda boleh dapatkannya di sini dengan waranti daripada Xiaomi Malaysia.

Sekiranya anda sedang mencari smartphone yang mempunyai tanda harga sedikit rendah, mungkin BLU Grand M antara yang anda boleh pertimbangkan. Tersenarai sebagai smartphone harga terendah berbanding 5 smartphone yang disebutkan, BLU Grand M berjaya menawarkan skrin 5.0-inci beserta kemasan metal di bahagian belakang.

Dari segi spesifikasi, BLU Grand M mungkin bukanlah yang terbaik dengan penyertaan Mediatek 6580 dan RAM 512 MB. Cukup untuk sekadar untuk digunakan sebagai telefon kedua atau kerja-kerja ringan seperti Whatsapp dan Telegram.

Lebih sebab untuk anda dapatkan telefon pintar daripada BLU ini kerana anda berpeluang untuk mendapatkan telefon pintar flagship daripada BLU Pure XR bernilai RM1799. Peraduan#BLUxLazadaMY anjuran BLU dan Lazada ini boleh disertai sehingga 25 May 2017.

Dikeluarkan sebagai smartphone entry level daripada Samsung, Galaxy J3 ini berjaya menawarkan spesifikasi RAM 1.5 GB dan ruang storan 8 GB. Sekiranya ruang storan yang ditawarkan sangat sedikit bagi anda, pilihan untuk menyertakan mikro SD turut disediakan.

Antara sebab utama Samsung Galaxy J3 menjadi pilihan adalah kerana jenamanya yang kuat beserta skrin Super AMOLED yang sangat terang. Selain itu, tahukah anda Samsung Galaxy J3 ini berjaya tersenarai sebagai 5 smartphone paling banyak dibeli oleh pengguna sepanjang 3 bulan pertama 2017. Klik di sini untuk dapatkan Samsung Galaxy J3 dengan harga RM499.

Buat anda yang sudah terbiasa dengan user interface Zen UI, smartphone Asus ZenFone Go yang ditawarkan pada harga RM419 ketika ini antara yang anda boleh pertimbangkan.

Berdasarkan harga yang ditawarkan, boleh kami katakan spesifikasi yang disertakan pada Asus ZenFone Go ini boleh dikatakan agak menarik. Skrin 5.0-inci HD, Snapdragon 410, RAM 2 GB dan 16 GB ruang storan antara yang tersedia pada smartphone ini.

Ditambah pula dengan penggunaan Android 6.0, sedikit sebanyak bakal membuatkan penggunaan telefon pintar ini berjalan dengan lancar. Dari segi kamera, Asus ZenFone Go disertakan dengan kamera belakang 13-megapixel manakala di bahagian hadapan dengan kamera 5-megapixel.

Slot dwi-sim yang tersedia pada smartphone ini mungkin akan memudahkan anda yang menggunakan 2 nombor atau telco berbeza menggunakan Asus ZenFone Go untuk kegunaan harian.

Untuk pengetahuan anda, smartphone Xiaomi Mi 4 ini merupakan model yang telah dilancarkan 3 tahun lepas. Namun dengan penawaran diskaun berganda daripada Lazada serta spesifikasinya yang ditawarkan, Xiaomi Mi 4 boleh dikatakan antara yang masih terbaik anda boleh dapatkan ketika ini.

Berbincang dari segi spesifikasi, sememangnya Xiaomi Mi 4 merupakan juara berbanding 4 smartphone yang telah dibincang diatas meskipun hadir sebagai model yang lebih awal.

Xiaomi Mi 4 merupakan satu-satunya smartphone yang ditawarkan pada harga dibawah RM500 dengan RAM 3 GB dan Snapdragon 801. Memandangkan Xiaomi Mi 4 merupakan smartphone salah satu smartphone flagship daripada Xiaomi, model ini turut menggunakan skrin 5.0-inci Full HD.

Kamera 13-megapixel dipasangkan bersama sensor Sony IMX214 pastinya tidak akan membuatkan anda menyesal untuk mendapatkan imej yang baik. Berikut merupakan sampel imej daripada Xiaomi Mi 4.

Boleh tahan cantik bukan untuk sebuah smartphone yang berharga RM459. Salah satu perkara yang tidak perlu anda risau mengenai model ini adalah Xiaomi Mi 4 sebenarnya masih menyokong versi terbaru MIUI iaitu MIUI 8 sepertimana yang digunakan pada smartphone terbaru Xiaomi iaitu Mi 6. Anda boleh dapatkan Xiaomi Mi 4 dengan harga diskaun di sini.

Sekiranya anda buntu untuk mendapatkan smartphone manakah yang terbaik untuk anda, ini merupakan cadangan dari kami. Buat anda yang mahukan spesifikasi terbaik serta sering mengambil gambar dan mahukan imej yang terbaik di setiap foto yang diambil Xiaomi Mi 4 antara yang terbaik kami cadangkan.

Jika anda seorang yang mahukan smartphone model terbaru dan mementingkan penguasaan bateri untuk kegunaan sepanjang hari, Xiaomi Redmi 4A yang perlu anda pilih. Anda boleh dapatkannya di sini terus daripada Xiaomi Malaysia.

Asus Zenfone Go dan Samsung Galaxy J3 masing-masing mempertaruhkan jenama mereka yang kuat. Sangat sesuai buat anda yang sudah selesa dengan jenama ini. Dari segi spesifikasi dan harga, kedua-duanya boleh dikatakan agak berbaloi untuk didapatkan.

BLU Grand M pula hadir sebagai smartphone dengn harga yang lebih rendah. Cukup sekadar digunakan sebagai telefon kedua atau tugas yang tidak begitu berat berdasarkan spesifikasi yang ditawarkan.

Smartphone manakah yang akan anda pilih dengan budget dibawah RM500? Komen dan nyatakan sebab di ruangan komen dibwah. Kami akan membawakan konsep artikel yang sama selepas ini dan pastinya dengan budget berbeza khusus buat semua pembaca Vocket.


Kekurangan Makanan, Pulau Kucing Ini Dibantu Rakyat Jepun Melalui Twitter

Anda mesti pernah dengar tentang Pulau Kucing di Jepun sebelum ini kan? Aoshima, sebuah pulau yang agak terpencil di mana ianya terletak 13.5km dari Nagahama Bay. Pulau di selatan Jepun ini mempunyai beratus ekor kucing dan nisbah kucing-kucing ini kepada penduduk setempat adalah 6 ekor kucing kepada 1 orang penduduk. Meow!

Disebabkan pulau itu kini dilanda masalah cuaca, penduduk setempat mempunyai masalah untuk mendapatkan makanan kucing kerana perkhidmatan kapal tergendala disebabkan cuaca buruk. Jadi, salah seorang pemilik kucing di Aoshima menggunakan Twitter untuk meminta bantuan.

“Tolong hantar makanan kucing ke Aoshima. Tiada makanan kucing di bandar Aoshima ini. Kami bergantung kepada bot untuk membeli makanan mereka di tanah besar. Tetapi angin yang kuat ketika musim sejuk ini membuatkan sistem bot kami tergendala,” tulisan pemilik kucing itu di Twitter.

キャッツフード（ご飯）を青島に送ってください。エサが徐々に足りなくなってきています。送り先　７９９－３４７０愛媛県大洲市長浜町青島５２青島猫を見守る会紙本　直子様

お電話番号が必要な場合、個別にお問い合わせください。 pic.twitter.com/pAB3IGpzMU

— 猫の島　青島 (@aoshima_cat) February 20, 2016

Beberapa hari kemudian, pulau itu dipenuhi dengan lambakan makanan kucing hasil derma orang ramai yang simpati dengan kejadian itu. “Tolong berhenti menghantar makanan kucing kepada kami. Kami menerima terlalu banyak bantuan dan tiada tempat lagi untuk menyimpan stok makanan kucing ini. Kami boleh survive sampai bulan April. Terima kasih semua,” jawab salah seorang residen pulau itu. Geram betul tengok kucing pulau Aoshima ni. Gigit karang.


Kekurangan Pekerja Asing Antara Punca 25 Projek KKR Di Semenanjung Diklasifikasikan ‘Sakit’

Menteri Kementerian Kerja Raya (KKR), Datuk Seri Alexander Nanta Linggi, memberitahu terdapat 25 daripada lebih 800 projek infrastruktur di Semenanjung Malaysia diklasifikasikan sebagai ‘projek sakit’ kerana lewat dan gagal disiapkan mengikut jadual ditetapkan.

Memetik laporan Astro Awani, antara ‘projek sakit’ berkenaan termasuk melibatkan pembinaan jalan raya dan pembangunan infrastruktur asas.

Alexander berkongsi insight tersebut kepada pemberita selepas menghadiri Sesi Town Hall Menteri Kerja Raya Bersama Kontraktor G1-G3 di Dewan Tan Sri Mahfoz Khalid.

“Ada pelbagai sebab projek itu sakit. Ia termasuk pihak kontraktor agak lemah dalam sumber kewangan menyebabkan mereka tidak dapat menampung beban kenaikan harga bahan-bahan binaan serta kos operasi lain.

“Selain itu, ada juga projek sakit disebabkan masalah kekurangan pekerja asing,” terang Alexander.

Beliau menyatakan KKR akan sentiasa berusaha mencari jalan untuk memastikan projek yang sedang dilaksana dapat disiapkan tanpa terlalu bergantung kepada suntikan kewangan baharu daripada kerajaan.

Sy merasakan adlh perlu sy m’dgr sendiri p’mslhn, cdgn & idea yg dtg sendiri drpd kontraktor2 ini & atas dasar ‘open door policy’ yg sering ditekankan, sy tlh memanggil semua kontraktor Bumiputera G1 G2 & G3 bersama2 saya di dlm sesi Town Hall yg diadakan di kementerian hari ini. pic.twitter.com/UWsq1eYV6H

— Alexander Nanta Linggi (@AlexNantaLinggi) February 20, 2023

“Jika boleh kita tidak mahu menyuntik kewangan yang berlebihan kerana ia akan menjejaskan kewangan kita (KKR) untuk projek-projek baharu.

“Jadi kita akan cuba mencari jalan lain untuk menyiapkan projek walaupun kerajaan sudah mengadakan pelbagai cara untuk membantu kontraktor termasuk memberi lanjutan masa untuk projek disiapkan,” katanya.

Memetik laporan lagi, industri pembinaan negara pada keseluruhannya memerlukan kira-kira 400,000 pekerja asing namun kini, masih kekurangan 120,000 orang.

Seperti yang saya sebutkan berulang kali di dalam sesi tadi, “we are not here to strangulate, but to facilitate’.#KKRMadani#AlexJagaJalan#JalanMadani#KementerianKerjaRaya#KKR#CIDB#JKR#LLM#infrarakyat#sektorbinaan pic.twitter.com/Ze8S6MPw7p

Bagaimanapun, katanya baru-baru ini berlaku perubahan dan penambahbaikan dalam sistem yang membolehkan pengambilan pekerja asing menjadi lebih mudah dan terurus.

Mengulas rungutan kontraktor berhubung banyak projek pengubahsuaian kini diberikan kepada pihak (kontraktor) asing, Alexander berkata KKR akan memantau perkara tersebut dan tidak teragak-agak untuk mengambil tindakan sekiranya terdapat aduan.


Kekurangan Pekerja Bangladesh Di Malaysia Buat Sektor Perladangan Rugi RM1 Bilion

Kekurangan tenaga kerja dari Bangladesh untuk sektor perladangan telah mengakibatkan kerugian mencecah RM1 bilion setiap hari, lapor Pertubuhan Kebangsaan Agensi Perkhidmatan Swasta Malaysia (PAPSMA) yang turut menyeru agar kerajaan terutama Jawatankuasa Kabinet Pekerja Asing dapat meluluskan kemasukan pekerja asing secepat mungkin.

Memetik laporan Awani, difahamkan bahawa sektor ekonomi yang paling terjejas ialah sektor perladangan di mana menurut kenyataan Persatuan Minyak Sawit Malaysia (MPOB) pada bulan Feburari 2022, sebanyak RM1 bilion hilang setiap hari di negara ini.

“Ekoran daripada itu, banyak pekebun pekebun kecil Bumiputra telah mengalami kerugian yang amat besar kerana kekurangan pekerja yang sesuai untuk menjalankan aktiviti memotong dan mengutip buah kelapa sawit.

“Ini kerana buah kelapa sawit tidak dapat dituai mengikut masa yang sepatutnya akibat kekurangan pekerja asing yang telah pulang ke negara mereka dalam tempoh tiga tahun lalu,” jelasnya.

Sebelum ini, Menteri Sumber Manusia, Datuk Seri M Saravanan telah mengadakan lawatan serta mesyuarat pertama Kumpulan Kerja Bersama (JWG) ke Bangladesh bagi membincangkan isu terbabit.

PAPSMA turut mencadangkan agar peluang membawa masuk pekerja harus diberikan kepada semua ahli Pertubuhan Ejen Rekrutment Antarabangsa Bangladesh (BARIA) dan mengharapkan agar Perdana Menteri, Datuk Seri Ismail Sabri dapat melihat isu itu agar diselesaikan sekali gus memudahkan pemain industri merancakkan lagi ekonomi domestik.

Untuk rekod, negara berdepan kekurangan melebihi 2 juta pekerja asing dalam pelbagai sektor khususnya perladangan, pemnbuatan, perkhidmatan dan sektor 3D (Kotor, Bahaya dan Sukar).

Ribuan pekerja Bangladesh tunjuk perasaan di Dhaka desak mahu pulang ke Malaysia. Rujuk pautan di bawah untuk membaca.

Ribuan Pekerja Bangladesh Tunjuk Perasaan Di Dhaka, Desak Mahu Pulang Ke Malaysia

Kanak-Kanak Kecil Hanya Dibayar RM35 Sebulan Untuk Kerja Berat Di Bangladesh

Konflik Kemanusiaan, Bangladesh Halang Kapal Bawa Pelarian Rohingya Daripada Berlabuh


Kekurangan Tenaga Pengajar, KPM Umum Pengambilan Khas 18,702 Guru Julai Ini

Kementerian Pendidikan (KPM) mengumumkan program pengambilan khas secara one-off melibatkan 18,702 Pegawai Perkhidmatan Pendidikan Gred DG41 bagi menyelesaikan masalah kekurangan guru di negara ini terutama di Sabah, Sarawak, Johor dan Selangor.

Menurut Menteri Kanan (Pendidikan), Datuk Dr. Radzi Jidin berkata, iklan pengambilan khas tersebut akan dikeluarkan pada 7 Julai 2021 dengan penempatan secara berperingkat bermula pada Oktober 2021.

Tambahnya, antara mata pelajaran berdepan masalah kekurangan guru yang tinggi melibatkan peringkat sekolah rendah ialah Bahasa Inggeris, Sejarah, Pendidikan Khas, Pendidikan Agama Islam dan Teknologi Maklumat dan Komunikasi.

Manakala bagi peringkat sekolah menengah melibatkan subjek Bahasa Melayu, Bahasa Inggeris, Pendidikan Khas, Pendidikan Agama Islam serta Reka Bentuk dan Teknologi.

Cabaran utama pengambilan guru disebabkan daripada kekurangan calon guru di Institut Pendidikan Guru (IPG) selain ketidakpadanan opsyen mata pelajaran tertentu dengan kekosongan semasa. Malah, pendekatan baharu bakal digunakan dalam pengambilan kali ini iaitu berdasarkan kluster opsyen mata pelajaran selain menerapkan kepelbagaian dalam kaedah pelantikan.

Difahamkan, pengambilan khas guru itu adalah satu usaha bersama dengan Jabatan Perkhidmatan Awam dan Suruhanjaya Perkhidmatan Perguruan (SPP) selepas ketiga-tiga pihak meneliti serta mengenal pasti kekangan dan pendekatan yang boleh diambil bagi merapatkan jurang kekurangan guru sedia ada bagi memastikan ia tidak berlaku lagi di masa depan.

Ketika ini, murid sekolah yang terpaksa menjalani sesi PdPR di rumah mengalami pelbagai dugaan. Klik pautan di bawah untuk ketahui lebih lanjut.

Jaringan Internet Lemah, Pelajar Terpaksa Belajar Atas Tanah Untuk Sesi PdPR

Angkara Telefon YES Meletup, Xiaomi Hadiahkan Pelajar Ini Redmi Note 10 5G Bagi Tujuan PdPR

Sesuai Bagi Tujuan PdPR, Ini Tablet Terbaik Pilihan Kami Di Bawah RM600


Ketahui Kelab Bola Sepak Yang Ditubuhkan Oleh Etnik Rohingnya Di Malaysia

Hidup dalam minoriti bukan bermakna mereka tidak wujud. Semangat perpaduan dan kesukanan yang tinggi membuatkan kumpulan etnik Rohingnya ini menubuhkan sebuah kelab bola sepak dengan nama Rohingnya FC. Sebuah nama yang jelas menunjukkan identiti mereka.

Melihat kepada semangat yang ditunjukkan jelas Rohingnya FC bukan sekadar kelab. Malah lebih daripada itu. Para pemain sentiasa membawa nama kelab bola sepak mereka sebagai sebuah simbol kemanusiaan dan perpaduan.

‘Sepanjang 90 minit bermain anda hanyalah seorang pemain bola sepak. Tiada sebarang isu melibatkan bangsa, agama atau status diri anda. Anda dapat melupakan kesengsaran yang dilalui sebagai etnik Rohingnya’ jelas Farouk Yousuf sebagai penjaring tertinggi Rohingnya FC.

Terima kasih kepada Kerajaan Malaysia diatas budi bicara yang diberikan kepada etnik Rohingnya. Kini, kelab yang baru sahaja ditubuhkan selama 2 tahun ini telah mula mendapat perhatian umum setelah menyertai beberapa kejohanan bola sepak yang diadakan seluruh Malaysia.

Ketika ini, mereka turut terlibat di dalam DD Social League yang diadakan sekitar Klang Valley. Bekerja di siang hari dan konsisten memberikan yang terbaik di setiap perlawanan atas semangat kesukanan yang tinggi wajar diberikan pujian buat Rohignya FC.

Mengulas mengenai masa depan Rohingnya FC, pengurus kelab ini turut meletakkan harapan bagi memastikan Rohingya FC terus maju seterusnya bertanding di beberapa tournament terkemuka dunia seperti VIVA World Cup atau ConIFA World Football. Sebuah kejohanan yang dikhususkan buat golongan minoriti atau tidak mempunyai status warganegara tetap.

Kami ingin mengucapkan all the best buat Rohingnya FC. Semoga segala pengorbanan yang dilakukan ini berbaloi buat masa depan kelab dan etnis.


Kelab Kecil Berjiwa Besar, Sebuah Kisah Inspirasi Arena Bola Sepak Inggeris

Saya mahu kongsikan kisah sebuah kelab bola sepak yang nun berada jauh di luar negara untuk dijadikan satu motivasi dan inspirasi bagi kita di sini. Ia adalah sebuah kisah rare yang telah membuktikan kelab kecil juga berjiwa besar.

Walaupun Leicester City FC merupakan sebuah kelab bola sepak yang kecil dan mempunyai modal kewangan yang terhad, ia tidak menjadi penghalang buat mereka untuk meraih sebuah kejayaan yang besar di dalam arena sukan bola sepak Inggeris.

Ini kisah ringkas bagaimana Leicester City FC bangkit meredah big teams yang lain untuk memastikan mereka berjaya dalam merealisasikan impian berada di puncak tertinggi di dalam kedudukan Liga Perdana inggeris.

Pada 13 Julai 2015 yang lalu, pengerusi kelab Leicester City FC telah mengumumkan perlantikan Claudio Ranieri sebagai pengurus kelab itu dengan ikatan kontrak selama tiga tahun. Pengerusinya juga turut mengakui bahawa pihaknya tahu kelab yang dimilikinya adalah kecil dan mempunyai kekurangan dari pelbagai aspek.

Namun, kehadiran Claudio Ranieri telah mengubah segala lanskap perjalanan sebuah kelab kecil di dalam persaingan Liga Perdana Inggeris. Beliau menjalankan tanggungjawabnya dengan sempurna sebagai seorang pengurus kelab bola sepak dengan berusaha merealisasikan misi mustahil bagi Leicester City FC ini.

Debut pertama beliau adalah kemenangan 4-2 Leicester City FC ke atas Sunderland. Selepas itulah keajaiban terus berlaku di mana jaringan gol setiap perlawanan sepanjang 17 perlawanan pertama mereka menyebabkan mereka kelihatan kuat dan telah menyaksikan kelab kecil ini menduduki puncak Liga Perdana inggeris pada Krismas yang lalu.

Penyerang mereka iaitu Jamie Richard Vardy atau lebih dikenali sebagai Jamie Vardy telah memecahkan rekod Liga Perdana Inggeris dengan mencipta rekod baru apabila berjaya menjaringkan 11 gol pada 11 perlawanan secara berturut-turut.

Sebelum ini nama Jamie Vardy langsung tidak dikenali dan tidak pernah disebut oleh mana-mana media bola sepak dunia mahupun pegawai pencarian bakat dari kelab-kelab ternama seperti Real madrid dan Barcelona.

Kini, beliau gah dengan sentuhan magiknya sehingga namanya sering meniti di bibir-bibir jurulatih dan pengerusi kelab ternama dunia dan sering juga mendapat pujian melangit oleh pakar pemerhati bolasepak.

Bagi saya musim ini adalah sangat menakjubkan kerana pada musim lepas kelab kecil ini tidak dikenali dan berstatus underdog kerana ia baru dinaikan ke Liga Perdana Inggeris dari Liga Kejuaraan.

Ketika itu, permulaan kelab kecil ini sangat hambar dan menduduki tempat ke-19 di dalam zon penyingkiran tetapi mereka terselamat setelah berjaya menduduki tempat ke-14 yang membolehkan mereka terus bersaing di dalam liga berprestij ini.

Pada musim ini pula, mereka juga sedang bergelut dalam merebut tempat di dalam liga bola sepak. Tetapi mereka bukan bergelut untuk keluar dari zon penyingkiran liga, mereka bergelut dalam merebut kejuaraan Liga Perdana Inggeris musim ini.

Berbekalkan pengalaman Claudio Ranieri yang luas sebagai pengurus kelab ternama seperti kelab Napoli, Valencia, Atletico Madrid, Chelsea, Parma, Juventus, Roma, Inter Milan dan Monaco, saya yakin beliau akan memastikan kelab Leicester City FC terus konsisten bagi menghadapi 6 baki perlawanan liga.

Ini bermakna mereka berpeluang untuk merangkul piala Liga Perdana Inggeris musim ini, sekaligus melayakkan mereka untuk mewakili negara England dalam saingan Liga Juara-Juara Eropah pada musim hadapan.

Semoga usaha mereka akan menemui kejayaan mutlak dan menjadi salah satu kuasa besar yang baru dalam mendominasi Liga Perdana Inggeris mahupun Eropah yang mampu bersaing setanding dengan kelab-kelab besar Eropah yang lain.


Kelajuan Internet 4G Maxis Dinobatkan Yang Terpantas Di Kuala Lumpur

Sekiranya anda sedang mencari telco terpantas mungkin Maxis antara yang boleh anda pertimbangkan berdasarkan kajian data terbaru daripada OpenSignal.

Berdasarkan laporan terbaru, Maxis berjaya menjadi telco dengan kelajuan 4G tertinggi secara purata berbanding beberapa telco lain sepanjang enam bulan terakhir ini. Telco Yes pula muncul sebagai tempat kedua berdasarkan ujian daripada OpenSignal.

Difahamkan ujian yang dibuat ini telah dijalankan sekitar Kuala Lumpur. Sekiranya anda berada di luar kawasan Kuala Lumpur kemungkinan keputusan yang diterima agak berbeza.

Selain itu, telco-telco lain seperti Celcom dan Unifi turut menunjukkan peningkatan kelajuan 4G sepanjang enam bulan terakhir ini. Anda sebagai pengguna Maxis, adakah anda berpuas hati dengan servis yang ditawarkan dengan telco ini?

Baca lagi: Sarawak Dijanjikan Internet Dengan Kelajuan 2 Tbps Lima Tahun Daripada Sekarang


Kelajuan Internet Di Malaysia Naik 300% Dengan Harga Yang Lebih Rendah

Perkhidmatan jalur lebar di Malaysia kini 40% lebih rendah, manakala purata kelajuan telah meningkat tiga kali ganda dalam tempoh satu tahun, lapor The Malaysian Reserve.

Satu kajian yang dilakukan oleh Bank Dunia mendapati faktor kepada peningkatan kelajuan dan penurunan harga adalah berikutan pelaksanaan Standard Mandatori Harga Akses (MSAP) yang menjadikan pembekal utama lebih kompetitif selepas pembaharuan kawal selia berlaku di bawah MSAP.

Ahli ekonomi Bank Dunia untuk Malaysia Dr Richard Record berkata satu kajian mendapati bahawa harga jalur lebar di Malaysia telah jatuh sebanyak 44% dalam setahun dengan lebih banyak syarikat boleh mengakses infrastruktur yang tersedia di negara ini.

MSAP, yang dilaksanakan pada bulan Jun 2018 adalah salah satu mekanisme bagi mengawal harga dan perkhidmatan Internet alternatif untuk mengakses kapasiti jalur lebar yang disediakan oleh Telekom Malaysia Bhd (TM).

Menurut laporan Bank Dunia yang diterbitkan pada bulan Jun, harga pelan jalur lebar untuk kelajuan lebih satu Gbps turun lebih 40% berbanding tahun lepas, dari RM399 kepada RM224.

Laporan itu menyatakan bahawa menjelang Mac tahun ini, purata kelajuan jalur lebar tetap Malaysia telah meningkat lebih dari 300% dalam tempoh lebih setahun, dari 22.2 Mbps hingga 67.2 Mbps untuk Internet tetap.

Berikut adalah artikel lain mengenai jalur lebar yang perlu anda tahu. Klik pautan di bawah untuk membaca.

Samsung Sudah Mula Mengusahakan Teknologi Internet 6G

Internet Rangkaian 5G Bakal Ditawarkan Seawal Tahun Depan

Ujian Internet 5G Bakal Dilaksanakan Di Putrajaya Dan Cyberjaya


Kelajuan Internet iPhone Dilaporkan Lebih Lembab Berbanding Samsung

Nampaknya sebuah lagi kelebihan bagi telefon pintar keluaran Samsung dan Google berjaya dikesan berbanding iPhone melalui ujian kelajuan internet.

Berdasarkan ujian yang dijalankan oleh Ookla, telefon pintar model termahal Apple iaitu iPhone X berjaya mencatatkan kelajuan secara purata sekitar 29.7 Mbps manakala Samsung dan Google masing-masing berjaya mencatatkan kelajuan sekitar 38.9 Mbps dan 34.4 Mbps melalui model Galaxy S9 dan Pixel 2.

Dalam erti kata lain, pengguna Samsung dan Google berpeluang mengakses laman web serta stream video dengan lebih cepat berbanding pengguna Apple.

Sekiranya anda mahukan kelajuan maksima pada telefon pintar anda, anda mungkin perlu mendapatkan telefon pintar keluaran Samsung dan Google berbanding Apple iPhone X. Walaubagaimanapun, sekiranya internet tidak mampu menawarkan kelajuan yang tinggi, mungkin anda akan merasai pengalaman kelajuan yang hampir sama.

Berikut merupakan video yang dikeluarkan oleh Samsung khas buat Apple dalam memperlekeh kelajuan muat turun iPhone berbanding Samsung Galaxy S9.


Kelajuan Unifi Basic Bakal Dihadkan Kepada 128kpbs Selepas Kuota Tamat

Telekom Malaysia sebelum ini di dalam sebuah sidang media telah melancarkan pakej Unifi Basic dimana pakej ini menawarkan internet berkelajuan 30Mbps dengan harga yang agak rendah iaitu RM79 sebulan. Pakej ini ditawarkan khusus mereka yang mempunyai pendapatan isi rumah RM4500 isi rumah.

Dalam pada itu, sebuah perkara yang membuatkan para netizen kurang berpuas hati dengan pakej Unifi Basic ini adalah pakej internet ini ditawarkan dengan had kouta sebanyak 60 GB sebulan. Berdasarkan tinjuan kami ramai yang kurang berpuas hati dengan pilihan yang dibuat TM tambahan pula kouta 60 GB dilihat sebagai jumlah yang sedikit.

Pakej ini terus mendapat kecaman setelah Telekom Malaysia pada hari ini mengesahkan pakej Unifi Basic bakal dihadkan kepada kelajuan 128kbps apabila kouta tamat. Dalam erti kata lain, jumlah kelajuan yang ditawarkan sangat rendah dimana pengguna kemungkinan gagal untuk mengakses aplikasi seperti WhatsApp dan Instagram dengan lancar.

Buat anda yang mahukan penggunaan internet tanpa had, adalah lebih baik untuk anda dapatkan pakej Unifi Lite atau Unifi Turbo untuk kepuasan berganda.


Kenali Wiko, Jenama Smartphone Perancis Yang Berpengkalan Di China

Menyebut tentang jenama Wiko mungkin ramai daripada anda yang baru pertama kali mengetahui jenama ini.

Jenama Wiko yang mula diperkenalkan pada tahun 2011 ini sebenarnya merupakan sebuah jenama yang berasal dari Perancis namun kilang pembuatannya terletak di China begitu juga pemegang saham terbesarnya.

Kini setelah beberapa tahun menempa nama, Wiko berjaya menjadi smartphone Android terlaris dijual di Perancis selepas Samsung dan telah mula memasuki pasaran Asia termasuk Malaysia. Berikut merupakan 5 smartphone Wiko yang ditawarkan ketika ini buat pasaran Malaysia.

Kami mulakan smartphone keluaran Wiko yang mempunyai tanda harga yang terendah iaitu Wiko Jerry. Dengan harga RM299, Wiko Jerry menawarkan processor1.3GHz lapan teras, RAM 1 GB dan 8 GB ROM.

Boleh dikatakan harga yang ditawarkan agak berpatutan berdasarkan penawaran spesifikasi yang diberikan. Kamera 5-megapixel disertakan di bahagian belakang manakala slot dwi-sim disertakan membolehkan Wiko Jerry mampu diakses oleh dua telco yang berbeza. Wiko Jerry dikuasakan dengan penggunaan Android 6.0

Ditawarkan dengan harga yang tidak jauh bezanya berbanding Wiko Jerry, Wiko Lenny antara smartphone berkos rendah yang anda boleh dapatkan. Penyertaan skrin 5.0-inci IPS HD berjaya membuatkan skrin Wiko Lenny tampak lebih cerah dan terang.

Kedua-dua smartphone ini ditawarkan dengan spesifikasi yang hampir sama namun Wiko Lenny menggunakan kamera belakang 8-megapixel. Anda boleh dapatkan Wiko Lenny dengan harga RM379 beserta waranti daripada Wiko Malaysia di sini.

Sekiranya anda mahukan smartphone yang mempunyai saiz skrin yang besar serta hadir dengan harga yang berpatutan, Wiko Robby antara yang anda boleh pertimbangkan.

Penggunaan RAM 2 GB dan ROM 16 GB serta dikuasakan dengan Android 6.0 sememangnya sudah cukup kegunaan asas. Sangat sesuai buat mereka yang sekadar menggunakan smartphone untuk mengakses Facebook dan WhatsApp namun mementingkan saiz skrin yang besar. Anda boleh dapatkan Wiko Robby dengan harga RM529 di sini.

Wiko U Feel Prime setakat ini merupakan smartphone flagship keluaran Wiko. Hadir dengan RAM 4 GB dan 32 ROM ditambah pula dengan pengimbas cap jari antara yang membuatkan Wiko U Feel Prime sebagai smartphone berbaloi untuk didapatkan dibawah RM900.

Kamera 13-megapixel yang digunakan pada Wiko U Feel Prime ini juga merupakan kamera yang terbaik pernah hadir pada smartphone keluaran Wiko setakat ini.

Untuk pengetahuan anda Wiko Highway Pure berkongsi spesifikasi yang hampir sama bersama Wiko Robby namun Wiko Highway Pure disertakan dengan skrin 4.8-inci.

Apa yang membuat Wiko Highway Pure mempunyai tanda harga sedikit mahal adalah penyertaan material Swarovski Zirconia dibahagian tepi smartphone ini. Dalam erti kata lain, smartphone ini difokuskan buat mereka yang mahukan smartphone dengan material premium namun tidak berminat untuk berbelanja besar.

Anda boleh dapatkan smartphone keluaran Wiko beserta waranti rasmi daripada Wiko Malaysia di sini.

Dikhabarkan Wiko juga bakal mengikut trend semasa dengan mengeluarkan smartphone flagship terbaru mereka dengan penyertaan dua kemera di bahagian belakang.


Kelakar Tapi Benar – Ini 5 Kerenah Yang Anda Boleh Relate Dalam Bulan Ramadan

Bulan Ramadan merupakan bulan suci yang dinantikan umat Islam seluruh dunia. Pada bulan inilah kita diajak untuk memperbanyak amal ibadat selain menahan lapar dan dahaga. Untuk mendapatkan keberkatan bulan yang mulia ni bukan senang, tahun depan belum tentu jumpa!

Tapi disebabkan bulan puasa hanya setahun sekali, selalu terjadi moment lucu sama ada anda terlupa tengah puasa atau tidak dapat menahan diri untuk berbuka puasa. Mari kami kongsikan 5 ragam yang anda boleh relate bila tibanya bulan ramadan. Adakah anda mempunyai pengalaman yang sama?

1. Terlajak waktu sahur, sedar-sedar sudah azan Subuh

Disebabkan waktu bersahur adalah pada awal pagi, pastinya anda pernah terlajak tidur sampai tidak sempat bersahur. Lagi sedih kalau sedar masa tengah azan Subuh. Rasa sedih tidak dapat digambarkan. Bagi anda yang sudah biasa berpuasa, mungkin tiada masalah jika tidak bersahur, tapi kalau jenis yang berpuasa masa bulan Ramadan sahaja, mesti anda akan berguling menunggu waktu berbuka kan? Nasiblah.

Baru pukul 10 pagi sudah terfikirkan manu masakan atau beli sahaja untuk berbuka. Bingung juga memikirkannya. Tidak mengapa jika setakat planning awal, tapi kalau sampai pengaruh orang untuk sama-sama survey makanan untuk berbuka puasa, sampai anda pun lapar. Lagi menyakitkan hati kalau tengok makanan lepas tu mengadu lapar pada anda. Ini boleh bawak gaduh. Baik mengaku jika anda pernah buat perangai begini.

Puasa dan bazar merupakan 2 perkara yang tidak boleh dipisahkan. Setiap kali tibanya bulan puasa, bazar Ramadan merupakan perkara yang paling dinantikan. Disinilah anda boleh jumpa kuih-muih tradisional, ayam bakar, ayam golek, nasi ayam penyek dan pelbagai jenis air kat satu tempat. Harga yang dijual pun berpatutan. Alang-alang bulan puasa mengajar kita erti kesabaran dan menahan nafsu, janganlah anda terlalu mengikut nafsu dan membazir semasa berbelanja. Belilah sekadar untuk kenyangkan perut sahaja.

4. Asyik tengok jam bagaikan baru belajar puasa

Jangan ingat orang dewasa tidak banyak karenah. Kadang-kadang makin tua, makin menjadi perangai berpuasa mengalahkan budak-budak. Asyik tengok jam dan tidak sabar untuk menunggu waktu berbuka. Paling parah bila tinggal sejam dua sebelum berbuka, asyik tanya pukul berapa, gaya lapar macam sebulan tidak makan. Siapa ada kawan begini?Anda memang perlukan kesabaran yang tinggi untuk menghadapinya.

5. Perangai bila teguk air waktu berbuka, kalau boleh habis satu jag

Lepas seharian berpuasa, waktu berbuka pastinya dinantikan semua. Dapat pula air manis dan berais, pastinya dapat memberikan rasa lega. Memang syok jika dapt air kegemaran. Lebih-lebih lagi dapat NESCAFÉ Smoovlatte dengan rasa kopi yang lemak berkrim, mesti puas puas untuk anda berbuka puasa. Boleh habiskan dalam sekelip mata.

Kekal Smoov Sepanjang Ramadan dengan NESCAFÉ Smoovlatte

Seharian berpuasa NESCAFÉ Smoovlatte pastinya dapat membantu anda kekal fokus sepanjang hari. Pastikan sentiasa ada sebotol NESCAFÉ Smoovlatte sebagai persediaan untuk berbuka puasa di mana saja.

Kalau anda tersangkut dalam kesesakan jalan raya atau tak sempat sampai di kedai pada waktu berbuka, NESCAFÉ Smoovlatte boleh membantu mengalas perut, takdelah korang kena tahan lapar sepanjang perjalanan menuju ke destinasi.

Sempena Ramadan ini juga, NESCAFÉ Smoovlatte berbesar hati mengedarkan 500 botol NESCAFÉ Smoovlatte setiap hari di 25 lokasi terpilih sekitar Lembah Klang untuk sama-sama meraikan kedatangan bulan mulia ini. Untuk maklumat lebih lanjut di mana lokasi edaran NESCAFÉ Smoovlatte ini, anda lihat sahaja di bawah di.

Edaran akan dibuat mulai 7 malam sehingga 9.30 malam. Jadi, jangan lepaskan peluang untuk berbuka bersama NESCAFÉ Smoovlatte. Jom berbuka dengan NESCAFÉ Smoovlatte barulah Ramadan korang kekal smoov.


Kelam-Kabut ‘Menyelit’ Semasa Trafik Sesak, Proton X50 Terbalik Selepas Langgar Belakang Ativa

Walaupun kita sentiasa menjaga jarak dan kelajuan semasa berada di dalam kesesakan lalu lintas, pasti akan ada kenderaan lain yang dikawal dengan secara tergopoh-gapah sehingga mengundang kemalangan.

Pada hari semalam tular satu rakaman dashcam di mana sebuah Proton X50 dipandu secara tergopoh-gapah dengan memecut memotong barisan dari lorong kiri terus ke lorong kanan tanpa memberikan lampu signal.

A post shared by VOCKET Car Club (@vocketcarclub)

Semasa Proton X50 berada di lorong kanan, di hadapan kenderaan yang merakam aksi SUV terbabit, pemandu itu cuba melepasi kesesakan trafik dengan memecut di ruangan sempit antara Nissan Serena dan Perodua Ativa.

Bagaimanapun, nasib tidak menyebelahi pemandunya apabila SUV itu terbalik terpelanting ke lorong kiri selepas melanggar bahagian belakang Perodua Ativa yang berada di hadapannya.

Kejadian yang dipercayai berlaku di Jalan Sultan Ismail itu telah mendapat perhatian warganet yang tertanya-tanya mengapa pemandu SUV itu memilih untuk tergopoh-gapah semasa berada di dalam kesesakan lalu lintas.

Tambah orang ramai lagi, sudah sedia maklum keadaan trafik sesak dan perlahan pada ketika itu, tidak perlulah pemandu Proton X50 itu menyelit di antara kenderaan dalam keadaan berbahaya.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Dalam satu kisah lain pula, pemandu Honda CR-V mendakwa dia mempunyai masalah pendengaran sehingga tidak perasan ada ambulans ada di belakangnnya.

Pemandu Mempunyai Masalah Pendengaran Jadi Punca Honda CR-V Halang Laluan Ambulans

Berhabis RM37,903 Untuk ‘Make Up’ Bezza, Perkongsian Kos Modifikasi Pemuda Ini Cetus Pertikaian Ramai

Nahas 5 Pelajar USAS, Pemandu Treler Ditahan Untuk Siasatan


‘Kelam-Kabut’ Tempah Tiket Ke Luar Negara, 1 Juta Warga China Dijangka Tiba Di Malaysia

Rakyat China kini dalam suasana terdesak untuk ke luar negara apabila kebanyakan warganya telah menempah tiket perjalanan keluar.

Situasi ini terjadi selepas Beijing mengumumkan bahawa pemerintah bersedia untuk membuka semula sempadannya pada bulan hadapan.

Carian penerbangan antarabangsa dalam talian oleh warga China melonjak sehingga sepuluh kali ganda selepas sekatan perjalanan ditarik balik.

Sebelum ini, sebahagian besar rakyat China tidak dapat melancong keluar negara sejak tiga tahun yang lalu disebabkan wabak COVID-19.

Melalui laporan Free Malaysia Today, dalam tempoh 15 minit selepas pengumuman itu, carian untuk tiket penerbangan antarabangsa meningkat tujuh kali ganda.

Melalui laporan laman sesawang Trip.com yang menjejaki carian warga China mengenai negara paling popular dan negara yang ingin mereka lewati sebaik sahaja sempadan dibuka.

Difahamkan bahawa Jepun telah menjadi destinasi utama warga China, kemudian diikuti oleh Thailand, Korea Selatan, Amerika Syarikat, Singapura, Malaysia, Australia, United Kingdom, Macao dan Hong Kong.

Melalui laporan The Star pula, dilaporkan bahawa 1 juta warga China dijangka tiba ke Malaysia pada 2023.

Angka ini bagaimanapun kurang daripada apa yang pernah dicatatkan pada tahun 2019, iaitu kira-kira 3 juta warga China telah berkunjung ke Malaysia.

Untuk rekod, beberapa negara kini sedang giat menyiapkan garis panduan bagi kemasukan warga China.

Jepun telah mengumumkan bahawa semua pelancong dari China mesti membuktikan bahawa ujian Covid mereka negatif semasa ketibaan, atau kuarantin selama tujuh hari.

Manakala India dan beberapa negara lain turut menggariskan prosedur yang sama ke atas warga China yang masuk melancong ke negara mereka.

Setakat ini kerajaan Malaysia di bawah Kementerian Kesihatan Malaysia (KKM) masih belum mengeluarkan apa-apa kenyataan mengenai kehadiran dan garis panduan yang ditetapkan untuk menyambut pelancong China ke Malaysia.


Kelantan Bakal Hentikan Agihan Vaksin Sinovac, Digantikan Dengan Vaksin Pfizer

Terbaharu, Jabatan Kesihatan Negeri Kelantan dilaporkan akan menghentikan pengagihan vaksin Sinovac dan digantikan dengan pengagihan vaksin Pfizer ke semua Pusat Pemberian Vaksin (PPV) di Kelantan.

Menurut kata Pengarah Kesihatan Negeri Kelantan, Datuk Dr Zaini Hussin, pengagihan bekalan vaksin Sinovac di Kelantan akan ditamatkan serta-merta mulai akhir Julai tahun ini.

“Dimaklumkan bahawa pengagihan bekalan vaksin Sinovac kepada Kelantan akan ditamatkan pada akhir Julai ini dan akan digantikan dengan vaksin Pfizer.

“Mulai 18 Julai ini, semua PPV di Kelantan hanya akan dibekal dos suntikan kedua vaksin Sinovac dan tiada lagi bekalan dos pertama bagi vaksin ini selepas tarikh tersebut,” katanya dalam satu notis pemberitahuan yang bertarikh 13 Julai lalu.

Dalam pada itu, Dr Zaini ketika dihubungi wartawan Harian Metro mengesahkan bahawa notis tersebut adalah sahih namun beliau tidak menjelaskan kenapa pengagihan bekalan vaksin Sinovac dihentikan di Kelantan.

“Selepas ini, Kelantan hanya gunakan Pfizer sahaja,” katanya lagi.

Kenyataan beliau tersebut secara tidak langsung telah menimbulkan persoalan mengapa Kelantan menolak vaksin Sinovac dan hanya mahukan vaksin Pfizer.

Ifa Raziah nafi memilih vaksin selepas dikecam ‘demand’ hanya mahu vaksin Pfizer. Baca lanjut pada pautan di bawah ini.

Dikecam Selepas ‘Demand’ Mahu Jenis Pfizer, Ifa Raziah Nafi Memilih Vaksin

‘Bergaya’ Sebagai T-Rex Untuk Mengambil Vaksin, Perkongsian Gambar Ini Curi Perhatian Netizen

Petugas PPV Ambil Nombor Telefon Tanpa Kebenaran, Hantar Mesej Peribadi Ganggu Wanita


Kelantan FC Bakal Terbitkan Aset Digital Token TRW Dengan Nilai Mencecah RM100 Juta

Sudah beberapa kelab bola sepak di Malaysia yang sedia menerokai dunia kripto dengan menawarkan NFT tersendiri. Kini tiba giliran Kelantan FC pula mengorak langkah dengan menawarkan aset digital tersendiri.

Kelab Bola Sepak Kelantan FC telah memaklumkan bahawa bakal menerbitkan sebuah aset digital berbentuk token TRW dengan nilai mencapai RM100 juta. Penawaran ini akan dilakukan bersama pihak PitchIN yang sedia terkenal sebagai platform equity crowfunding.

Penawaran aset digital ini bakal tersedia pada tahun 2023 ini. Dengan langkah penawaran token TRW tersebut, ia bakal membolehkan Kelantan FC mengumpulkan dana untuk pelbagai tujuan seperti operasi semasa.

Di samping itu, token ini juga membolehkan para peminat Kelantan FC memiliki aset dan secara langsung menyokong kelab bola sepak kegemaran mereka. Berdasarkan perkongsian awal sebelum ini juga, sudah dinyatakan bahawa token TRW ini boleh didagangkan terus melalui aplikasi dompet digital Luno.

Perkongsian lanjut berkaitan token TRW bakal diberitahu dalam masa terdekat ini. Para peminat sudah pasti tidak sabar menantikan kemunculan aset digital ini kerana mahu memberi sokongan terhadap kelab bola sepak yang diminati dan dilihat sebagai pelaburan kerana boleh didagangkan melalui platform Luno.


Kelantan Sah Ditaja RM20 Juta Oleh Vida Beauty

Dalam majlis menandatangani Kontrak Penajaan Pasukan Liga Super Kelantan musim 2016, Vida Beauty telah bersetuju untuk memberikan tajaan berjumlah RM20 juta yang dijangka memberi nafas baharu dalam pembangunan bola sepak Kelantan, terutama kepada pasukan Liga Super The Red Warriors (TRW).

Dari jumlah tersebut, sebanyak RM16 juta untuk tajaan pasukan Kelantan, RM3 juta bagi kempen promosi, penyelidikan dan pembangunan (R&D) serta RM1 juta menganjurkan Liga Datuk Seri Vida Pamoga Qu Puteh di peringkat sekolah, daerah dan negeri.

Dalam pada itu, Mohd Zainy turut menyambut baik perubahan warna Stadium Sultan Muhammad IV yang akan dicat dengan warna merah jambu, dan tempat khas untuk penyokong wanita.

“Langkah itu saya lihat akan menyemarakkan lagi sokongan terutama golongan wanita terhadap The Red Warriors, selepas ini.

“Malah Datuk Seri (Dr Hasmiza) juga berjanji untuk menambahbaik prasarana stadium dan ia sekali gus memberi kelegaan kepada kami,” katanya.

LIKE dan FOLLOW Vocket di Facebook serta Instagram


10 Gambar Keadaan Terkini Kelantan Selepas Banjir Besar

Umum tahu, beberapa negeri di negara kita dilanda musibah banjir besar pada penghujung tahun 2014 yang lalu. Alhamdulillah, kini keadaan beransur-ansur pulih selepas air kembali surut dan mangsa banjir dibenarkan pulang kerumah masing-masing.

BACA – Bandar Timbul Semula Selepas 25 Tahun Ditenggelami Air

Walaubagaimanapun, kesan banjir besar yang berlaku masih kelihatan dan dibawah kami kongsikan beberapa gambar keadaan terkini negeri Kelantan selepas banjir yang dirakam oleh jurugambar Astro Awani.

Berat mata yang memandang, berat lagi bahu yang memikul. Kami mewakili rakyat Malaysia mendoakan yang terbaik buat semua mangsa banjir dan terima kasih kepada para sukarelawan yang turun padang memberikan bantuan kepada mereka. Jasa anda amatlah besar nilainya.

BACA: Sukarelawan Banjir Yang Banyak Berjasa Ini Rupanya Seorang OKU


Kelar Perut, Bunuh Skandal Hamil: Teman Wanita Tampil Dakwa Suspek ‘Orang Yang Baik’

Dalam satu kejadian yang berdarah semalam, Malaysia dikejutkan dengan kematian menyayat hati seorang wanita muda yang dikelar perut dan dibakar mayatnya.

Ketua Polis Daerah Sabak Bernam Superintendan Agus Salim Mohd Alias berkata punca kematian disebabkan mangsa dan suspek berusia 21 tahun bertengkar mengenai kehamilan luar nikah mangsa.

Suspek kemudiannya menikam teman wanitanya di perut dan mengeluarkan janin secara paksa. Mangsa kemudiannya dibakar sebanyak dua kali dan mayat mangsa yang separuh hangus kemudiannya ditemui penduduk setempat.

Agus Salim berkata pihak polis telah menahan seorang suspek berusia 20 tahun, yang didapati baru menamatkan pengajian dan menjalinkan hubungan dengan mangsa selama setahun.

Tidak lama selepas kejadian itu tular, seorang wanita dipercayai teman wanita suspek telah tampil mengeluarkan kenyataannya di laman media sosial.

Dalam tangkap layar yang dimuat naik oleh seorang pengguna media sosial, teman wanita suspek yang membuat kenyataannya di laman TikTok seolah pasrah dengan kejadian yang berlaku dan berserah kepada undang-undang untuk menghukum teman lelakinya.

“Salam semuaa, sayaa bukan tunang dia sayaa hanya girlf dia. walaupun betull sekalipun dia bersalah, biarlah dia terima hukuman, nak taknak , kita kena telan juga. biarkanlah apa yang terjadi ni , jadikan pengajaran , ambil ikhtibar untuk semua perempuan dekat luar sana. untukk aimann, terimakasihh yaa, akuu dahh maafkan semuaanyaa,” katanya.

Selain itu, di bahagian komen, ketika ditanya oleh salah seorang netizen mengenai perwatakan suspek, wanita terbabit turut mendedahkan bahawa sepanjang menjalinkan hubungan dengan suspek, beliau adalah seorang individu yang baik dan mungkin keadaan memaksa beliau berbuat demikian.

“Betul , dia baikk, baik sangat orangnya tapi mungkin sebab keadaan yang memaksa dia jadi macamtu,” katanya.

Bagaimanapun, sebahagian netizen kurang bersetuju dengan dakwaan suspek adalah ‘orang yang baik’. Bagi mereka apa yang suspek lakukan itu adalah kejam dan tidak berperikemanusian.

Untuk rekod, polis kini sudah mendapatkan perintah reman enam hari daripada mahkamah majistret di Kuala Selangor untuk menahan suspek sehingga 29 Mei ini.

Mayat mangsa kini berada di Hospital Sungai Buloh untuk bedah siasat dan kes disiasat mengikut Seksyen 302 Kanun Keseksaan kerana membunuh.


Kelas Mandarin Dapat Perhatian, Orang Melayu Mula Belajar Mandarin Sebagai Bahasa Ketiga

Malaysia adalah negara berbilang kaum dengan Melayu, Cina dan India adalah tiga kaum utama yang mendominasi negara kita. Manakala Bahasa Melayu adalah bahasa kebangsaan, yang juga menjadi bahasa untuk kebanyakan rakyat Malaysia bertutur.

Namun, saban tahun, populariti bahasa Mandarin kian meningkat dengan kebanyakan rakyat Malaysia mula mengakui kepentingannya dan mempelajarinya sebagai bahasa ketiga.

Perkara ini diakui oleh pensyarah bahasa dan linguistik Universiti Teknologi Mara (UiTM), Yap Teng Teng, di mana beliau menyatakan bahawa golongan muda Melayu melihat bahasa itu sebagai alat perkembangan, berbeza dengan generasi sebelumnya yang menganggapnya sebagai bahasa ibunda masyarakat Cina semata-mata.

Selain itu, faktor kepada populariti bahasa Mandarin meningkat dipengaruhi oleh lanskap politik antarabangsa dengan kedudukan China sebagai kuasa besar ekonomi dunia, sekaligus menjadikan Mandarin sebagai bahasa kedua pilihan di seluruh dunia.

Yap yang turut membuat kajian berkenaan pembelajaran bahasa itu di kalangan kaum bukan Cina di Malaysia menyatakan bahawa pada 2004, kurang dari 30 juta orang yang mempelajari bahasa ini di seluruh dunia. Manakala setakat 2015, ia meningkat kepada 120 juta orang.

Deena Errisa Delaila Mohd Zawawi, 21, ketika ditemubual oleh MalaysiaKini turut menjelaskan bahawa dia yang pada mulanya hanya mengajar secara suka-suka dan mahu berkongsi kemahiran tidak menyangka bahawa kelas Khizanat Mandarin berjaya mencuri tumpuan dan kini memiliki 40 orang pelajar.

Kelasnya yang bertapak di Ipoh, Perak datang dari pelbagai jurang umur dan pekerja. Dia yang mengajar bahasa Mandarin dalam bahasa Melayu menjadikan kelas itu lebih mudah dan diminati oleh golongan muda yang mahu mempelajarinya sebagai bahasa ketiga.

Manakala Ahmad Hunain, berumur 27 tahun dan bekerja sebagai pegawai pemasaran melihat perkembangan ini sebagai positif dan mampu menyumbang kepada keharmonian dalam negara.

“Saya galakkan orang lain untuk belajar Mandarin kerana ia bukan saja antara bahasa yang paling banyak digunakan di dunia, tetapi kerana kita boleh mengeratkan hubungan melaluinya, memandangkan Malaysia adalah negara majmuk,” katanya kepada Malaysiakini.

Terdahulu, seorang wanita Melayu mengejutkan orang ramai dengan kebolehan membaca berita bahasa Mandarin. Klik pautan di bawah untuk membaca.

Wanita Melayu Ini Kejutkan Ramai Dengan Kebolehan Membaca Berita Bahasa Mandarin

Tidak Sekadar Mengajar Mandarin, TikTok Ini Turut Didik Netizen Pantang Larang Masyarakat Cina


Kelas Mobil Terkecil Di Dunia Ini Dibina Daripada Bahan Buangan Dan Kitar Semula

Di laman web rasmi kelas mobil ini menyatakan The Tiny Community Centre (TCC) adalah kelas mobil terkecil di dunia yang dibina daripada bahan buangan dan bahan kitar semula dari filem dan industri pembinaan.

TCC merupakan rumah kayu kecil bergerak pertama digunakan sebagai ruang bengkel komuniti. Ia menyediakan fungsi sebagai tempat tinggal bergerak artis, pusat ekologi, kelas dan galeri seni. Idea asal TCC dijalankan oleh pemilik rumah kecil ini iaitu Zee Kesler yang mahu membina sebuah pusat komuniti bergerak dan merancang untuk menganjurkan kelas seni dan pelbagai aktiviti disitu.

Rumah ini bersaiz sebuah kontena yang mempunyai 20 kaki panjang, 8.5 kaki lebar dan 13.5 kaki tinggi. Ia mempunyai 4 biji roda dan boleh bergerak apabila disambungkan ke trak atau kenderaan jenis 4WD.

Berat binaan rumah ini ialah 2650 kg dan akan mencapai 4000 kg apabila rumah ini diisi dengan kabinet, peti sejuk, lantai dan dekorasi.

Anda boleh menonton video di bawah ini untuk mengeksplorasi bahagian dalaman rumah dengan lebih terperinci lagi:

LIKE dan FOLLOW Vocket di Facebook serta Instagram


5 Sos Asas Yang Penting Anda Kuasai Dalam Masakan Barat

5 sos asas yang bakal dikongsi dalam artikel ini dikenali sebagai ibu segala sos bagi masakan barat. Daripada ibu sos akan terhasilnya sos-sos lain apabila anda sudah menguasainya dan jadi lebih kreatif dalam masakan.

Dulu masa belajar buat sos-sos ini, saya kena pastikan sifat-sifat sos yang sempurna dapat dicapai. Sos mesti ada tekstur tersendiri, kepekatan, warna dan konsistensi yang betul.

Bagi menghasilkan ibu sos pula, anda perlu tahu 3 teknik penting ini iaitu roux, pengemulsi dan reduction dimana cecair akan dikurangkan pada suhu tertentu sehingga jadi likat.

4 sos iaitu bechamel, veloute, espagnole, dan tomato akan menggunakan roux yang terdiri daripada lemak masakan (contoh minyak atau mentega) dan tepung.

Kedua-dua bahan ini akan dimasak bersama di dalam periuk sehingga warna perang gelap sebelum tambah cecair yang mahu dipekatkan ke dalamnya.

Manakala 1 sos iaitu sos Hollandaise akan menggunakan pengemulsi semulajadi bersifat asid seperti jus lemon atau wain putih.

Untuk lebih jelas, saya kongsikan di bawah ini formula asas 5 ibu sos:

Roux + tenusu (susu atau krim) = Sos Bechamel

Contoh makanan yang menggunakan sos bechamel ialah makaroni dan keju atau chicken pot pie atau Trent Pierce’s Miso-Creamed Kale atau Nobu’s Fried Asparagus.

Roux + white stock (ayam, sayur atau ikan) = Sos Veloute

Sos Veloute biasanya digunakan untuk memperkayakan kuah, sos cendawan, dan sos udang. Contoh makanan yang menggunakan sos Veloute ialah Swedish Meatballs dan Vegetarian Mushroom Thyme Gravy.

Roux + brown stock (lembu, atau anak lembu) = Sos Espagnole

Sos Espagnole digunakan semasa memanggang kambing, mushroom risotto, atau braised short ribs.

Secara asasnya sos tomato digunakan untuk piza. Selain itu ia boleh dibuat untuk Lentil Cakes with Tikka Masala.

Kuning telur + mentega yang dicairkan + asid (jus lemon atau wain putih) = Sos Hollandaise

Sos Hollandaise boleh dijadikan sos pencicah dan juga digunakan untuk makanan seperti Savory Oatmeal atau sriracha.


Mahu Gembirakan Murid OKU, Guru Ini Guna Kreativiti Hias Kelas Gaya Ikea

Mengajar dan menjadi guru kelas khas yang menempatkan murid OKU bukanlah satu tugas mudah. Ia bukan hanya memerlukan kesabaran dan minat semata-mata, tetapi juga rasa empati dan kesanggupan berkorban di dalam diri seorang guru.

Inilah yang telah di dilakukan oleh seorang guru di sebuah sekolah di Pulau Pinang. Mahu dikenali dengan nama Cikgu Yus sahaja, guru ini mula mengambil inisiatif menghias kelas 4 Islah sejak setahun lepas (tahun 2016).

Menggunakan minat dan kemahiran yang ada, cikgu Yus membeli peralatan menghias dengan menggunakan duit beliau sendiri. Kemudian dengan dibantu oleh suami, cikgu Yus menghias kelas 4 Islah bila mempunyai masa terluang di hujung minggu.

Untuk pengetahuan, kelas OKU ini adalah salah satu daripada kelas di sebuah sekolah aliran biasa yang mempunyai 1000 orang murid.

Terdapat 9 kelas khas untuk OKU di sekolah ini dan Cikgu Yus mengajar di kelas 4 Islah. Bilangan murid OKU di kelas beliau adalah seramai 8 orang.

Menurut cikgu Yus, terasa hilang segala penat bila murid-murid di kelas beliau seronok ke sekolah. Malahan ada di antara ibubapa yang pelik bila anak istimewa mereka teruja mahu ke sekolah. Memang tak sia-sia segala usaha dan pengorbanan cikgu Yus.

Sekali pandang susah nak percaya bahawa ini sebenarnya adalah sebuah kelas di sekolah kebangsaan.

Mengakhiri perbualan, cikgu Yus turut melahirkan harapan andai ada pihak yang sudi menaja penghawa dingin untuk keselesaan murid-murid istimewa di kelas ini.

Sebarang sumbangan dan pertanyaan lanjut boleh diajukan ke Facebook Page Darling Photomama milik cikgu Yus.